cyanic-selkie/wikianc huggingface dataset:
തുൻഗസ്ക സംഭവം
1908 ജൂൺ 30ന് റഷ്യയിലെ മദ്ധ്യ സൈബീരിയയിലെ തുൻഗസ്ക വനപ്രദേശത്ത് ഒരു വാൽനക്ഷത്രമോ ആസ്റ്ററോയിഡോ ഭൌമാന്തരീക്ഷത്തിൽ കടന്ന് പൊട്ടിത്തെറിച്ച സംഭവമാണ് തുൻഗസ്ക സംഭവം എന്ന പേരിൽ അറിയപ്പെടുന്നത്. ഭൂതലത്തിൽനിന്ന് 8 കി.മീ. മുകളിലെത്തി, വായുവിന്റെ ഘർഷണം കൊണ്ട് ജ്വലിച്ച് പൊട്ടിത്തെറിച്ച 10 മെഗാടൺ ടി.എൻ.ടി.ക്കു തുല്യമായ ഊർജ്ജം (1500 ഹിരോഷിമാ ബോംബുകൾക്കു സമം) ചുറ്റും വിതറി. സ്ഫോടനത്തെ തുടർന്നുണ്ടായ ഷോക്ക് വേവ് രണ്ടുതവണ ഭൂഗോളത്തെ ചുറ്റി. 400 കിലോമീറ്ററിലധികം വനപ്രദേശം നശിപ്പിക്കപ്പെട്ടു. ഭൗമാന്തരീക്ഷത്തിൽ നടന്ന ചരിത്രത്തിൽ രേഖപ്പെടുത്തപ്പെട്ടതിൽ ഏറ്റവും വലിയ സ്ഫോടനമായി ഇത് കണക്കാക്കുന്നു. തുൻഗസ്ക്കയിൽ ഇതിന്റെ അടയാളങ്ങൾ ഇപ്പോഴും ബാക്കിയാണ്.
അവലംബം
വർഗ്ഗം:സൈബീരിയ വർഗ്ഗം:സൈബീരിയയിലെ പ്രകൃതിദുരന്തങ്ങൾ വർഗ്ഗം:വാൽനക്ഷത്രങ്ങൾ
ഫുട്ബോളിലെ കളിസ്ഥാനങ്ങൾ
ഫുട്ബോൾ കളിയിൽ ഒരു ടീമിലെ പതിനൊന്ന് കളിക്കാരിൽ ഒരോത്തർക്കും കളിക്കളത്തിൽ വ്യക്തമായ സ്ഥാനം  നിശ്ചയിച്ചു നൽകപ്പെടുന്നു(Playing position, field position). അതിനാൽ തന്നെ ഒരോ കളിക്കാരനും  സ്ഥാനത്തിന്റെ പേരിലാണ് അറിയപ്പെടുന്നത്. മികച്ച കളിക്കാർ അതത് സ്ഥാന വിദഗ്ദ്ധരായി അറിയപ്പെടുന്നു.
അടിസ്ഥാന കളിസ്ഥാനങ്ങൾ
4.മുന്നേറ്റ നിര (Forward)
ഈ അടിസ്ഥാന സ്ഥാനങ്ങളിൽ ഗോളിയൊഴിക എല്ലാ സ്ഥാനങ്ങളിലും ഒന്നിലധികം കളിക്കാർ ഉണ്ടാവുന്നു. അവർക്ക് വീണ്ടും ഉത്തരവാദിത്തം വിഭജിച്ച് നൽകുന്നു
മുന്നേറ്റ നിര
വർഗ്ഗം:ഫുട്ബോൾ
മിങ്കി വാൻ ഡെർ വെസ്റ്റ്ഹൗസെൻ
ദക്ഷിണാഫ്രിക്കൻ മോഡലും ടെലിവിഷൻ അവതാരകയുമാണ് വില്ലെമിയൻ "മിങ്കി" വാൻ ഡെർ വെസ്റ്റ്ഹൗസെൻ (ജനനം: ഫെബ്രുവരി 26, 1984).
ആദ്യകാലജീവിതം
1984 ഫെബ്രുവരി 24-ന് വാൻ ഡെർ വെസ്റ്റ്ഹൗസെൻ ജനിച്ചു. കേപ് ടൗണിനടുത്തുള്ള ഡർബൻ‌വില്ലിൽ ഡച്ച് കുടിയേറ്റക്കാരിൽ നിന്നുള്ള ദക്ഷിണാഫ്രിക്കൻ വംശജരായ ഒരു ആഫ്രിക്കനേഴ്സ് കുടുംബത്തിലാണ് വാൻ ഡെർ ജനിച്ചത്. വിദ്യാഭ്യാസത്തിനായി അടുത്തുള്ള ബെൽ‌വില്ലിലെ സ്റ്റെല്ലൻബെർഗ് ഹൈസ്‌കൂളിൽ ചേർന്നു.
മോഡലിംഗ്
വാൻ ഡെർ വെസ്റ്റ്ഹൗസെൻ 16-ാം വയസ്സിൽ മോഡലിംഗ് ആരംഭിച്ചു. 2002-ൽ ഹൈസ്കൂളിന്റെ അവസാന വർഷത്തിൽ, ഒരു അമേരിക്കൻ വസ്ത്ര ബ്രാൻഡും റീട്ടെയിലറുമായ ഗെസ് വസ്‌ത്രധാരണരീതിയുടെ ഒരു അന്താരാഷ്ട്ര പ്രചാരണത്തിനായി അവരെ തിരഞ്ഞെടുത്തു. കേപ് ടൗണിലെ മാക്സ് മോഡലുകളെ അവർ പ്രതിനിധീകരിച്ചു.
ദക്ഷിണാഫ്രിക്കൻ സ്പോർട്സ് ഇല്ലസ്ട്രേറ്റഡ് മാസികയുടെ 2002, 2003, 2006, 2007 നീന്തൽ വസ്ത്ര പതിപ്പുകളിലും ഒരു അന്താരാഷ്ട്ര പ്രതിമാസ പുരുഷ മാസികയായ ജിക്യുവിന്റെ പുറം ചട്ടയിലും അവർ ഇടം നേടി.
ഒരു അന്താരാഷ്ട്ര പ്രതിമാസ പുരുഷ മാസികയായ മാക്സിമിന്റെ 2003-ലെ ഹോട്ട് 100 പട്ടികയിൽ #24-ആം സ്ഥാനത്തായിരുന്നു അവർ. 2004-ൽ ദക്ഷിണാഫ്രിക്കൻ എഫ്എച്ച്എം വായനക്കാർ നടത്തിയ ലോക വോട്ടെടുപ്പിൽ എഫ്എച്ച്എം 100 സെക്സിസ്റ്റ് വുമൺ വിജയിയായി അവരെ തിരഞ്ഞെടുക്കപ്പെട്ടു.
ടെലിവിഷൻ
2007-ൽ e.tv ടെലിവിഷൻ സ്റ്റേഷന്റെ ഡോക്യുമെന്ററി സീരീസിലെ ബിഹൈൻഡ് ദി നെയിമിലെ ഒരു സവിശേഷ വ്യക്തിത്വമായിരുന്നു അവർ.
2007 മെയ് മാസത്തിൽ ഒരു ദക്ഷിണാഫ്രിക്കൻ ഫാമിലി പബ്ലിക് ടെലിവിഷൻ ചാനലായ എസ്‌എ‌ബി‌സി 2ന്റെ ആഫ്രിക്കൻസ് മാഗസിൻ പ്രോഗ്രാം പസെല്ലയിൽ അവർ അവതാരകയായിരുന്നു.
ഫിലിം
2007-ലെ ദക്ഷിണാഫ്രിക്കൻ കോമഡി ചിത്രമായ ബിഗ് ഫെല്ലസിൽ വാൻ ഡെർ വെസ്റ്റ്ഹൗസെൻ മിമി എന്ന കഥാപാത്രത്തെ അവതരിപ്പിച്ചു.
സ്വകാര്യ ജീവിതം
സരസെൻസ് റഗ്ബി കളിക്കാരൻ ഏണസ്റ്റ് ജൗബർട്ടിനെ 2012 ജൂണിൽ വിവാഹം കഴിച്ചു. ദമ്പതികൾക്ക് കാറ്റെറിയൻ (2013 ജൂലൈയിൽ ജനനം), എലിസ് (ജനനം 2014 ഓഗസ്റ്റ്), എൽസ (ജനനം 2018 മാർച്ച്) എന്നീ മൂന്ന് പെൺമക്കളുണ്ട്.
ഗ്രേറ്റ് സ്പോട്ടഡ് കിവി
ഗ്രേറ്റ് സ്പോട്ടഡ് കിവി, ഗ്രേറ്റ് ഗ്രേ കിവി The great spotted kiwi, great grey kiwi, അല്ലെങ്കിൽ റോറോവ roroa (Apteryx haastii) ന്യൂസിലാന്റിന്റെ തെക്കൻ ദ്വീപിൽ കാണപ്പെടുന്ന തദ്ദേശിയമായ പക്ഷിയായ ഒരു തരം കിവിയാണ്. ഗ്രേറ്റ് സ്പോട്ടഡ് കിവി റാറ്റൈറ്റിസിന്റെ അംഗമാണ്. പറക്കാത്തയിനം പക്ഷിയായ ഇത്, കിവി പക്ഷിവിഭാഗത്തിലെ ഏറ്റവും വലിയ തരം പക്ഷിയാണ്. The rugged topography and harsh climate of the high altitude, alpine, part of its habitat render it inhospitable to a ഈ ദ്വീപിലേയ്ക്ക് മനുഷ്യൻ കൊണ്ടുവന്ന ഇരപിടിയന്മാരായ നായ, ഫെറെറ്റ്, പൂച്ചകൾ എന്നിവ ഇവയുടെ സ്വാഭാവിക വാസസ്ഥലത്ത് കടന്നുചെന്ന് അവയുടെ വംശനാശത്തിനു കാരണമായി വരുന്നു. പുറത്തിനിന്നുള്ള ഇത്തരം ജീവികളുടെ ഇടപെടൽ കഴിഞ്ഞ 45 വർഷമായി ഇതിന്റെ എണ്ണം 43% കുറച്ചിരിക്കുന്നു. ഇന്ന് ഇവയെ വംശനാശത്തിനു സാദ്ധ്യതയുള്ള ജീവികളുടെ ഗണത്തിലാണു പെടുത്തിയിരിക്കുന്നത്. 16,000 ഗ്രേറ്റ് സ്പോട്ടഡ് കിവികളേ ഇന്നു ജീവിച്ചിരിപ്പുള്ളൂ. ന്യൂസിലാന്റിലെ വടക്കുപഠിഞ്ഞാറു ഭാഗത്തുള്ള നെൽസണിലെയും വടക്കുപടിഞ്ഞാറൻ ഭാഗത്തുള്ള സതേൺ ആല്പ്സ് ചേർന്ന ദുർഘടമായ പർവ്വത പ്രദേശത്താണിത് ജീവിക്കുന്നത്. കുറച്ചെണ്ണം ദ്വീപുകളിലെ സ്ഥിതി ചെയ്യുന്ന സംരക്ഷിതപ്രദേശങ്ങളിൽ ജീവിക്കുന്നു.
കുവികൾ വളരെ ആക്രമണ സ്വഭാവമുള്ള ജന്തുക്കളാണ്. അതിന്റെ ഓരോ ദമ്പതികളും 49 ഏക്കറോളം വരുന്ന തങ്ങളുടെ അതിരു സംരക്ഷിക്കുന്നതിൽ ദത്തശ്രദ്ധരാണ്. ഗ്രേറ്റ് സ്പോട്ടഡ് കിവികൾ നിശാജീവികൾ (രാത്രിയിൽ മാത്രം പുറത്തിറങ്ങുന്നവ) ആണ്. ഇവ പകൽ ഏതെങ്കിലും കുഴികളിലും മറ്റും കിടന്ന് ഉറങ്ങുന്നു. രാത്രിയിൽ ഇവ ഇരതേടി പുറത്തിറങ്ങുന്നു. അവ അകശേരുകികളായ ജിവികളെയും സസ്യങ്ങളെയും തിന്നുന്നു. ഗ്രേറ്റ് സ്പോട്ടഡ് കിവി ജൂൺ,  മാർച്ച് മാസങ്ങൾക്കിടയ്ക്ക് ഇണചേരുന്നു. ഈ പക്ഷിയുടെ വലിപ്പത്തിന്റെ അനുപാതം നോക്കിയാൽ എല്ലാ പക്ഷികളേക്കാൾ വലിയ മുട്ടയാണിവ ഇടുന്നത്. കുഞ്ഞുങ്ങൾ 75 മുതൽ 85 ദിവസംകൊണ്ടാണ് മുട്ട വിരിഞ്ഞു പുറത്തുവരുന്നത്. മുട്ട വിരിഞ്ഞു പുറത്തുവന്നാലുടനെ മാതാപിതാക്കൾ തങ്ങളുടെ കുഞ്ഞുങ്ങളെ ഉപേക്ഷിക്കുന്നു.
വർഗ്ഗീകരണശാസ്ത്രവും പേരിന്റെ ഉത്ഭവവും
Relationships in the genus Apteryx
ശാസ്ത്രത്തിനു ഗ്രേറ്റ് സ്പോട്ടഡ് കിവിയെപ്പറ്റി അറിവുകിട്ടുന്നതിനുമുമ്പ്, മവോറി റൊവ റൊവ എന്ന ഒരു വലിയ തരം കിവിയെപ്പറ്റി അനേകം കഥകൾ പ്രചരിച്ചിരുന്നു. 1874ൽ ഈ പക്ഷിയുടെ രണ്ടു സ്പെസിമനുകൾ കാന്റർബറി മ്യൂസിയത്തിലെത്തിക്കപ്പെട്ടു. അവിടെവച്ച് ഇവ ഒരു പുതിയ കിവി സ്പീഷിസാണെന്നു കണ്ടെത്തുകയുണ്ടായി. ഇവയ്ക്ക് അന്നത്തെ മ്യൂസിയം ക്യൂറെറ്ററായ ഡോ. ഹാസ്തിയുടെ പേരാണു നൽകിയത്.
ന്യൂസിലാന്റിലെ വെസ്റ്റ്‌ലാന്റിൽനിന്നും ലഭിച്ച ഒരു സ്പെസിമെനിനെ അടിസ്ഥാനമാക്കി 1872ൽ തോമസ് പോട്ട്സ് ഗ്രേറ്റ് സ്പോട്ടഡ് കിവിയെ Apteryx haastii  എന്നു വിളിച്ചു. ഇത് ഒരു മോണോടൈപ്പിക് സ്പീഷീസ് ആണ്.
ഇതിലെ ആപ്ടെറിക്സ് Apteryx, എന്ന ജീനസ് നാമം പ്രാചീന ഗ്രീക്ക് ഭാഷയിൽ നിന്നും വന്നതാണ്. ഇതിൽ  a എന്നാൽ ഇല്ലാതെ "without" or "no", എന്നും pteryx, എന്നാൽ ചിറക് "wing" എന്നുമാണർത്ഥം. ഹാസ്റ്റി haasti  എന്നത് സർ ജൂലിയസ് വോൺ ഹാസ്റ്റ് Sir Julius von Haast ന്റെ ലാറ്റിൻ രൂപമാണ്.
വിശദീകരണം
ഇടത്ത്‌|ലഘുചിത്രം|In Otorohanga Kiwi House ഗ്രേറ്റ് സ്പോട്ടഡ് കിവികളാണ് കിവികളിലെ ഏറ്റവും വലിപ്പമുള്ളവർ; ആണിനു  45 cm ഉയരമുണ്ട്, എന്നാൽ പെണ്ണിനു 50 cm ആണുയരം. ഇതിന്റെ കൊക്ക് (ചുണ്ട്) 9 to(-) വരെ നീളമുള്ളതാണ്, ആണിന്റെ ശരീരഭാരം 1.2 and 2.6 kg എന്നൽ പെണ്ണിന്റെ ശരീരഭാരം 1.5 and 3.3 kg ആകുന്നു. പിയർ പഴത്തിന്റെ ആകൃതിയുള്ളതാണ് ശരീരം. തലയും കഴുത്തും ചെറുതും ഒരു നീണ്ട വണ്ണം കുറഞ്ഞ കൊക്കോടുകൂടിയതുമാണ്. മറ്റുള്ള കിവി സ്പീഷീസിനൊപ്പം ഗ്രേറ്റ് സ്പൊട്ടഡ് കിവിക്കു മാത്രമേ പക്ഷികളിൽ കൊക്കിന്റെ അറ്റത്തു നാസാദ്വാരങ്ങളുള്ളു. മറ്റൊരു പക്ഷിക്കും ഇതുപൊലെ കൊക്കിനറ്റത്തു നാസാദ്വാരങ്ങളില്ല. കണ്ണുകൾ വളരെച്ചെറുതും കാഴ്ചശക്തികുറഞ്ഞതുമാണ്, അത് അതിന്റെ മണമരിയാനുള്ള ഘ്രാണശക്തിയെയാണ് ആശ്രയിക്കുന്നത്. കാലുകൾ കുറുകിയതും ഓരോ കാല്പാദത്തിനും മൂന്നു വിരലുകളുള്ളതുമാണ്. ഇതിനു മൃദുലമായതും രോമങ്ങൾ പോലുള്ളതുമായ തൂവൽപ്പൂടയ്ക്ക് ആഫ്റ്റെർഷാഫ്റ്റ് ഇല്ല. ഈ തൂവൽപ്പൂടയുടെ നിറം കരിയുടെ ചാരനിറം തൊട്ട് ഇളം ബ്രവുൺ വരെയാകാം. കൊക്കിനു ചുറ്റും വലിയ വിബ്രിസ്സെ കാണപ്പെടുന്നു. ഇവയ്ക്ക് വാലില്ല. പകരം ഒരു ചെറിയ പൈഗോസ്റ്റൈൽ ആണുള്ളത്. ഈ പക്ഷിയുടെ തൂവലുകളിലുള്ള കറുത്ത പുള്ളികൾ ആണിതിന്റെ സാധാരണ പേരിനു കാരണമായത്. അവ തങ്ങളുടെ ശക്തികൂടിയ കാലുകളും നഖങ്ങളുമുപയൊഗിച്ച് തങ്ങളെ ഇരയാക്കുന്ന ഒരുതരം കീരിയെയും നീർനായയെയും പ്രതിരോധിക്കുന്നു. കിവികൾ പറക്കാൻ കഴിവില്ലാത്ത പക്ഷികളാണ്. ഇവയ്ക്ക് പറക്കാൻ വേണ്ട അനുകൂലനങ്ങൾ ഇല്ല. പറക്കാൻ ആവശ്യമായ അനുകൂലനങ്ങൾ ആയ പൊള്ളയായ അസ്ഥി, ചിറകിന്റെ പേശികൾ താങ്ങിനിർത്തുവാനുള്ള കീൽ എന്നിവ കിവിക്കില്ല. മാത്രമല്ല വളരെച്ചെറിയ ചിറകുകളേ ഇവയ്ക്കുള്ളു. ഈ സ്പീഷീസിനു മറ്റു പക്ഷികളെ അപേക്ഷിച്ച് ശരീരതാപനില കുറവാണ്. ശരാശരി ആയുർദൈർഘ്യം 30 മുതൽ 40 വരെ വർഷങ്ങളാണ്.
വിതരണവും വാസസ്ഥലവും
ഇടത്ത്‌|ലഘുചിത്രം|An example of a tussock grassland, which great spotted kiwis will inhabit
സ്വഭാവം
ലഘുചിത്രം|Stuffed specimen
പ്രത്യുത്പാദനം
ലഘുചിത്രം|Illustration of an immature and an adult male
ഗ്രന്ഥസൂചി
വർഗ്ഗം:പറക്കാത്ത പക്ഷികൾ വർഗ്ഗം:ഐ.യു.സി.എൻ. ചുവന്ന പട്ടിക പ്രകാരം നാശോന്മുഖമായേക്കാവുന്ന അവസ്ഥയിലുള്ള ജീവികൾ
ഗ്രേറ്റ് ഷിക്കാഗോ ഫയർ
ഗ്രേറ്റ് ചിക്കാഗോ ഫയർ 1871 ഒക്ടോബർ 8 മുതൽ 10 വരെയുള്ള കാലയളവിൽ അമേരിക്കൻ ഐക്യനാടുകളിലെ നഗരമായ ഷിക്കാഗോയെ ചുട്ടെരിച്ച ഒരു അഗ്നിബാധയായിരുന്നു. അഗ്നിബാധ ഏകദേശം 300ൽപ്പരം ആളുകളടുടെ ജീവനാശത്തിടയാക്കുകയും നഗരത്തിന്റെ ഏകദേശം 3.3 ചതുരശ്ര മൈൽ (9 ചതുരശ്ര കിലോമീറ്റർ) പ്രദേശം കത്തി നശിക്കുന്നതിനും 100,000 -ലധികം നഗരനിവാസികൾക്ക് ഭവനരഹിതകാകുന്നതിനുമിടയാക്കി. നഗരമധ്യത്തിന്റെ തെക്കുപടിഞ്ഞാറൻ പരിസരത്തുനിന്നാണ് ആദ്യം തീ പടർന്നത്. നീണ്ടുനിന്ന വരണ്ട കാറ്റുള്ള കാലാവസ്ഥയും നഗരത്തിൽ വ്യാപകമായിരുന്ന മരം കൊണ്ടുള്ള നിർമ്മാണവും അനിയന്ത്രിമായ അഗ്നിബാധയിലേയ്ക്ക് നയിച്ചു. തീ ഷിക്കാഗോ നദിയുടെ തെക്ക് ശാഖയിലുള്ള പ്രദേശങ്ങളിലേയ്ക്ക് പടരുകയും, മധ്യ ഷിക്കാഗോയുടെ ഭൂരിഭാഗവും നശിപ്പിച്ചുകൊണ്ട് നദിയുടെ പ്രധാന ശാഖയുംകടന്ന് സമീപത്തെ നഗരത്തിന്റെ വടക്കുവശത്തെ വെണ്ണീറാക്കി.
ആരംഭം
ഒക്ടോബർ 8 ന്, 137 ഡികോവൻ തെരുവിന് പിന്നിലുള്ള ഇടവഴിയുടെ അതിർത്തിയിലുള്ള ഓ ലിയറി കുടുംബത്തിൻറെ ഉടമസ്ഥതയിലുള്ള ഒരു ചെറിയ കളപ്പുരയിൽനിന്നോ പരിസരത്തുനിന്നോ ആയിരിക്കാം രാത്രി എട്ടരയോടെ തീ പടർന്നതെന്നാണ് സൂചിപ്പിക്കപ്പെടുന്നത്. കളപ്പുരയിലെ തൊഴുത്തിനോട് ചേർന്നുള്ള ഷെഡ് ആണ് തീയിൽ ആദ്യം അഗ്നി വിഴുങ്ങിയത്. ആ വർഷത്തെ വേനൽക്കാലത്ത് നീണ്ടുനിന്ന വരൾച്ച, തെക്കുപടിഞ്ഞാറൻ ദിശയിൽ നിന്നുള്ള തീക്ഷ്ണമായ കാറ്റ്, ജലം പമ്പു ചെയ്യുന്ന സംവിധാനത്തിന്റെ ദ്രുതഗതിയിലുള്ള നാശം എന്നിവയായിരിക്കാം നഗര ഉദ്യോഗസ്ഥർ ഒരിക്കലും നിർണയിച്ചിരുന്നില്ലാത്തതും പ്രധാനമായും തടികൊണ്ടു നിർമ്മിതമായതുമായ നഗര ഘടനയ്ക്കേറ്റ വ്യാപകമായ നാശനഷ്ടത്തിനു കാരണമായതെന്നാണഅ വിശദീകരിക്കപ്പെടുന്നത്. തീപിടുത്തത്തിന്റെ ഒരു ഉറവിടത്തേക്കുറിച്ച് വർഷങ്ങളായി ധാരാളം ഊഹാപോഹങ്ങൾ നിലനില്ക്കുന്നുണ്ടായിരുന്നു. ഇത്തരത്തിലുള്ളതിൽ ഏറ്റവും പ്രശസ്തമായ ഒരു കഥ ഒരു റാന്തൽ വിളക്ക് തട്ടിയിട്ടെന്ന് ആരോപിക്കപ്പെടുന്ന മിസിസ് ഓ ലിയറിയുടെ പശുവിനെ കുറ്റപ്പെടുത്തുന്നതാണ്. ഒരു കൂട്ടം ആളുകൾ കളപ്പുരയ്ക്കുള്ളിൽ ചൂതാട്ടം നടത്തുകയും ഒരു വിളക്ക് തട്ടിയിടുകയുമായിരുന്നുവെന്ന് മറ്റുള്ളവർ പ്രസ്താവിക്കുന്നു. അപ്പോഴും മിഡ്‌വെസ്റ്റിൽ ആ ദിവസമുണ്ടായ മറ്റ് ചില തീപിടുത്തങ്ങളുമായി ബന്ധപ്പെട്ടതാണ് ഇതെന്ന് മറ്റ് ഊഹാപോഹങ്ങൾ സൂചിപ്പിക്കുന്നു.
ബലൂൺ ഫ്രെയിം എന്ന് വിളിക്കപ്പെടുന്ന ശൈലിയിൽ, പ്രധാന കെട്ടിടനിർമ്മാണ സാമഗ്രിയായി മരം ഉപയോഗിച്ചിരുന്നത് തീയുടെ വ്യാപനത്തെ സഹായിച്ചു. തീപിടുത്ത കാലത്ത് ഷികാഗോ നഗരത്തിന്റെ മൂന്നിൽ രണ്ട് ഭാഗവും പൂർണ്ണമായും തടി കൊണ്ടു നിർമ്മിക്കപ്പെട്ടതും മിക്ക വീടുകളും കെട്ടിടങ്ങളും പെട്ടെന്ന് തീപിടിക്കുന്ന ടാർ അല്ലെങ്കിൽ മേച്ചിൽ ഓടുകൊണ്ടുള്ള മേൽക്കൂരകളാൽ മൂടപ്പെട്ടതുമായിരുന്നു. നഗരത്തിലെ എല്ലാ നടപ്പാതകളുടേയും നിരവധി റോഡുകളുടേയും നിർമ്മാണത്തിന് മരം ഉപയോഗിച്ചിരുന്നു. ഈ പ്രശ്നത്തോടൊപ്പം, ഷിക്കാഗോയിൽ ജൂലൈ 4 മുതൽ ഒക്ടോബർ 9 വരെയുള്ള ദിവസങ്ങളിൽ വെറും 1 ഇഞ്ച് (25 മില്ലീമീറ്റർ) മഴ മാത്രം ലഭിക്കുകയും തീപിടുത്തത്തിന് മുമ്പ് ഇത് കടുത്ത വരൾച്ചയുണ്ടാക്കിയതോടൊപ്പം ശക്തമായ തെക്കുപടിഞ്ഞാറൻ കാറ്റ് നഗരത്തിന്റെ ഹൃദയഭാഗത്തേക്ക് അഗ്‌നിസ്‌ഫുലിംഗങ്ങളെ ശരവേഗതയിൽ വഹിച്ചുകൊണ്ടുവന്നു.
1871-ൽ ഷിക്കാഗോ ഫയർ ഡിപ്പാർട്ട്‌മെന്റിൽ നഗരം മുഴുവൻ സംരക്ഷിക്കാൻ വെറും 185 അഗ്നിശമന സേനാംഗങ്ങളും കുതിരകൾ വലിക്കുന്ന 17 സ്റ്റീം പമ്പറുകളും മാത്രമാണ് ഉണ്ടായിരുന്നത്.. അഗ്നിശമന സേനയുടെ ആദ്യ പ്രതികരണം ധൃതഗതിയിലായിരുന്നുവെങ്കിലും വാച്ച്മാൻ മത്തിയാസ് ഷാഫറിനു സംഭവിച്ച ഒരു പിശക് അഗ്നിശമന സേനാംഗങ്ങൾ തെറ്റായ സ്ഥലത്തേക്ക് അയയ്ക്കപ്പെടുന്നതിനും തീ നിയന്ത്രണാതീതമായി വളരുന്നതിനും ഇടയാക്കി. തീപിടുത്തത്തിന് സമീപമുള്ള പ്രദേശത്ത് നിന്നുള്ള അലാറം, ഫയർ വാച്ച്മാൻമാർ ഉണ്ടായിരുന്നിടത്ത് എത്തുന്നതിൽ പരാജയപ്പെടുകയും അതേസമയം അഗ്നിശമന സേനാംഗങ്ങൾ ആ ആഴ്ചയിൽ സംഭവിച്ച നിരവധി ചെറിയ തീപിടുത്തങ്ങളിലും ഒരു വലിയ തീപിടുത്തിലും പ്രവർ‌ത്തിച്ച് അവശരായിരുന്നു. ഈ ഘടകങ്ങൾ കൂടിച്ചേർന്ന് ഒരു ചെറിയ കളപ്പുരയിൽനിന്ന് പടർന്നുപിടിച്ച തീ ഒരു വൻവിപത്താക്കി മാറ്റി.
കമലാംബികേ
മുത്തുസ്വാമി ദീക്ഷിതർ തോടിരാഗത്തിൽ ചിട്ടപ്പെടുത്തിയ ഒരു കൃതിയാണ് കമലാംബികേ. കമലാംബാ നവാവരണ കൃതികളിൽ ആദ്യത്തെ കൃതിയായ ധ്യാനകൃതിയാണ് ഇത്.
പല്ലവി
കമലാംബികേ ആശ്രിതകൽപലതികേ ചണ്ഡികേ കമനീയാരുണാംശുകേ കരവിധൃതശുകേ
അനുപല്ലവി
കമലാസനാദി പൂജിത കമലപദേ ബഹുവരദേ കമലാലയ തീർത്ഥവൈഭവേ ശിവേ കരുണാർണവേ
ചരണം
സകലലോക നായികേ സംഗീതരസികേ സുകവിത്വപ്രദായികേ സുന്ദരി ഗതമായികേ വികളേബര മുക്തിദാന നിപുണേ അഘഹരണേ വിയദാദി ഭൂതകിരണേ വിനോദചരണേ അരുണേ
മധ്യമകാല സാഹിത്യം
സകലേ ഗുരുഗുഹകരണേ സദാശിവാന്തഃകരണേ അകചടതപാദിവർണേ അഖണ്ഡൈക രസപൂർണേ
പുറത്തേക്കുള്ള കണ്ണികൾ
വർഗ്ഗം:മുത്തുസ്വാമി ദീക്ഷിതർ ചിട്ടപ്പെടുത്തിയ കൃതികൾ വർഗ്ഗം:തോടി രാഗത്തിൽ ചിട്ടപ്പെടുത്തിയ കൃതികൾ വർഗ്ഗം:കമലാംബാ നവാവരണ കൃതികൾ
പാട്യാല പെഗ്
ലോകത്തിലെ ഏറ്റവും വലിയ പെഗ് എന്ന ഖ്യാതി നേടിയ പെഗ് ആണ് പാട്യാല പെഗ്. പട്യാല പെഗ്ഗിന്റെ ഉപജ്ഞാതാവ് പട്യാലയിലെ മഹാരാജാവ് ഭുപിന്ദർ സിംഗ് ആണ്. പോളോ മാതിരി കുതിരപ്പുറത്ത് ഉള്ള കളി ആയ "Tent Pegging" കളിയിൽ പാട്യാല ടീമും, ഐർലണ്ടിൽ നിന്ന് വന്ന ഒരു ടീമും തമ്മിൽ മത്സരം നടക്കുന്ന വേളയിൽ , ഐർലണ്ട് ടീമിനെ ഫിറ്റ്‌ ആക്കി കളി ചുളുവിൽ ജയിക്കാൻ വേണ്ടി ഭുപിന്ദർ സിംഗ് ഇറക്കിയ ഒരു നമ്പർ ആണ് സാധാരണ പെഗ്ഗിന്റെ ഇരട്ടി വരുന്ന ഈ വ്യാജ പെഗ്. ഇതാണ് പിൽക്കാലത്ത് പട്യാല പെഗ് എന്ന് അറിയപ്പെടുന്നത്.
അവലംബം
വർഗ്ഗം:മദ്യപാനം
തറുതാവൽ
നിലത്ത് പടർന്ന് വളരുന്ന ഒരു സസ്യമാണ് തറുതാവൽ. ഇതിന്റെ ഇല എതിർ വിന്യാസമാണ്. ഇതിന്റെ ഓരോ പർവത്തിൽ നിന്നും വേരുകൾ ഉണ്ടാകുന്നു. ഈ വേരുകൾ പറ്റിപ്പിടിച്ചു വളരാൻ ഇതിനെ സഹായിക്കുന്നു. ഇരുണ്ട തണ്ടോടുകൂടിയ ഇതിന്റെ ഇലകൾ കുടൽ ചുരുക്കി എന്ന സസ്യത്തെ അനുസ്മരിപ്പിക്കുമെങ്കിലും ഇലകളുടെ അഗ്രം അതിനേക്കാൾ കൂർത്തതാണ്.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:നീലിയാർകോട്ടത്തെ സസ്യജാലം വർഗ്ഗം:റുബിയേസീ സസ്യകുടുംബം വർഗ്ഗം:ജെന്റ്യനെയിൽസ് നിരയിൽ ഉൾപ്പെടുന്ന സസ്യങ്ങൾ വർഗ്ഗം:സപുഷ്പികൾ
സൂസന്ന മൂഡി
സൂസന്ന മൂഡി (ജീവിതകാലം: 6 ഡിസംബർ 1803 – 8 ഏപ്രിൽ 1885) ഒരു ഇംഗ്ലിഷ് വേരുകളുള്ള കനേഡിയൻ ഗ്രന്ഥകാരിയാണ്. കാനഡ ഒരു ബ്രിട്ടീഷ് കോളനിയായിരുന്ന കാലത്തെ അനുഭവങ്ങളെക്കുറിച്ച് അവർ കൃതികൾ രചിച്ചിട്ടുണ്ട്.
കത്തുകൾ
വർഗ്ഗം:1803-ൽ ജനിച്ചവർ വർഗ്ഗം:1885-ൽ മരിച്ചവർ വർഗ്ഗം:വിക്ടോറിയൻ കാലഘട്ടത്തിലെ സ്ത്രീകൾ
സരി ധരം ഹൻസ്ദ
സന്താലി ഭാഷയിലെ ഒരു കവിയാണ് സരി ധരം ഹൻസ്ദ. കേന്ദ്ര സാഹിത്യ അക്കാദമിയുടെ 2013 ലെ ബാൽ സാഹിത്യ പുരസ്കാർ നേടിയിട്ടുണ്ട്.
അവലംബം
വർഗ്ഗം:കേന്ദ്ര സാഹിത്യ അക്കാദമിയുടെ ബാലസാഹിത്യ പുരസ്‌കാരം ലഭിച്ചവർ വർഗ്ഗം:സന്താളി കവികൾ
ദിവാജീവി
പകൽ സജീവമാകുകയും രാത്രി ഉറങ്ങുകയോ വിശ്രമിക്കുകയോ ചെയ്യുന്ന സസ്യങ്ങളുടെയും ജന്തുക്കളുടെയും പ്രകൃതത്തെ ഡൈഏണലറ്റി (Diurnality) എന്നു പറയുന്നു.ഇത്തരം ജീവികളാണ് ദിവാജീവികൾ.
ശൂരനാട് തെക്ക്
കൊല്ലം ജില്ലയിലെ കുന്നത്തൂർ താലൂക്കിൽ ശാസ്താംകോട്ട ബ്ളോക്കിൽ ഉൾപ്പെടുന്ന പ്രദേശമാണ് ശൂരനാട് തെക്ക്. 1962-ലെ വില്ലേജ് പുനർനിർണ്ണയത്തിന്റെ ഭാഗമായി ശൂരനാട് വില്ലേജിനെ ശൂരനാട് തെക്ക്, ശൂരനാട് വടക്ക് എന്നിങ്ങനെ രണ്ടു വില്ലേജുകളായി വിഭജിച്ചു. അതേവർഷം തന്നെ അവിഭക്ത ശൂരനാട് പഞ്ചായത്ത്, ശൂരനാട് തെക്ക് പഞ്ചായത്തെന്നും ശൂരനാട് വടക്ക് പഞ്ചായത്തെന്നും രണ്ടായി വിഭജിക്കപ്പെട്ടു. കൊല്ലം നഗരത്തിന് ഏകദേശം 30 കിലോമീറ്റർ വടക്കുകിഴക്കായും അറബിക്കടലിനു 12 കിലോമീറ്റർ കിഴക്കായും സ്ഥിതിചെയ്യുന്ന ഭൂപ്രദേശമാണ് ശൂരനാട് തെക്ക്. ശൂരനാട് തെക്ക് പ്രദേശത്തെ പ്രധാന വാണിജ്യ കേന്ദ്രമാണ് പതാരം .മറ്റ് പ്രധാനസ്ഥലങ്ങൾ കോയിക്കൽചന്ത, പള്ളിച്ചന്ത, വായനശാലമുക്ക്, കുമരൻചിറ, കക്കാക്കുന്ന്, നാലുമുക്ക്, മാലുമേൽക്കടവ്, ഇരവിച്ചിറ പടിഞ്ഞാറു തുടങ്ങിയവയാണ്.
അഭിമാൻ (1973ലെ ചലച്ചിത്രം)
രജീന്ദ്ര സിങ് ബേഡി,ബിരേഷ് ചാറ്റർജി,നബേന്ദു ഘോഷ്,ഋഷികേശ് മുഖർജി,മോഹൻ എൻ സിപ്പി,ബിരേഷ് ത്രിപാഠി തുടങ്ങിയവർ ചേർന്ന് എന്നിവ രചിച്ച്  ഋഷീകേശ് മുഖർജിസംവിധാനം ചെയ്ത് 19738ൽ പുറത്തിറങ്ങിയ ഹിന്ദിചലച്ചിത്രമാണ് അഭിമാൻ.അമിതാഭ് ബച്ചൻ,ജയ ബച്ചൻ,അസ്രാണി,ബിന്ദു,എ.കെ ഹങ്ഗൽ തുടങ്ങിയവർ പ്രധാനവേഷമിട്ടു. ഈ ചിത്രത്തിന്റെ പ്രധാന ആകർഷണം മജ്രൂഷ് സുൽത്താൻ പുരി രചിച്ച് എസ്. ഡി ബർമ്മൻ ഈണം പകർന്ന ഗാനങ്ങൾ ആണ്. മുഹമ്മദ് റാഫി ലതാ കിഷോർ തുടങ്ങിയ ഗായകർ ആണ് ആ ഗാനങ്ങൾ ആലപിച്ചത്. അക്കാലത്തെ ഒരു വിജയിച്ച ചിത്രം ആയിരുന്നു അഭിമാൻ. ഈ ചിത്രത്തിലെ അഭിനയത്തിനു ജയ ബച്ചൻ ആ വർഷത്തെ ഫിലിം ഫെയർ അവാർഡ് നേടി.. ആലിഫ് സൂർത്തിയെ പോലുള്ള പല സിനിമാ നിരൂപകരരും ഇതിന്റെ ഇതിവൃത്തത്തിനു ഇത് സിതാർ വിസ്മയം രവിശങ്കറും ആദ്യപത്നിയും ഭാരതഭൂഷാൺ ജേതാവുമായ അന്നപൂർണ്ണാദേവിയുമായുള്ള തകർന്ന ദാമ്പത്യത്തിന്റെ ഛായ കല്പിക്കുന്നു. . രാജു ഭരതൻ പോലുള്ള ചിലർ ഇതിനു പ്രശസ്തഗായകൻ കിഷോർകുമാറിന്റെ ആദ്യ ഭാര്യയുമായുള്ള ജീവിതത്തിന്റെ കഥയാണെന്നും പറയുന്നുണ്ട്. എ സ്റ്റാർ ഇസ് ബോൺ എന്ന സിനിമയുമായും ഇതിനു കഥാ സാമ്യം ഉണ്ട്.'. നെഞ്ചമെല്ലാം നീയേ എന്ന പേരിൽ 1983ൽ മോഹൻ, പൂർണ്ണിമ ജയറാം എന്നിവരെ താരങ്ങളാക്കി തമിഴിൽ പുനർനിർമ്മിച്ചു. മമ്മുട്ടിയും സുഹാസിനിയും താരങ്ങളായ രാക്കുയിലിൻ രാഗസദസ്സിൽ എന്ന ചിത്രത്തിനും ഇതിവൃത്തത്തിൽ സാമ്യം ഉണ്ട്.
ഇതിവൃത്തം
പത്നി തന്നെക്കാൾ പ്രശസ്തയാകുന്നതിൽ വിഹ്വലനാകുന്ന ഒരു ഗായകന്റെ കഥയാണിത്. സുബീർ (ബച്ചൻ) ഒരു പേരുകേട്ട ഗായകനാണ്. വിവാഹം തന്നെ ഒഴിവാക്കി ആരാധകസുന്ദരികളോടൊത്ത് ജീവിതം ആസ്വദിച്ചിരുന്ന അയാൾ അപ്രതീക്ഷിതമായി തികച്ചും ഗാമീണശാലീനഗായികയായ ഉമ ജയ ബച്ചൻ കാണുന്നു. വിവാഹിതനാകുന്നു. ബോംബേയിൽ തിരിച്ചെത്തിയ അയാൾ പത്നിയെക്കൂടി ഗായികയാക്കുന്നു. അവളുടെ വളർച്ച പക്ഷേ പെട്ടെന്നായിരുന്നു. അത് സുബീറിന്റെ അസ്വസ്ഥനാക്കുന്നു. അവർതമ്മിൽ അകലുന്നു. പക്ഷേ അയാളൂടെ ബന്ധുക്കൾ സുഹൃത്തുക്കൾ എല്ലാം നല്ലവരായതുകൊണ്ട് ഉമയുടെ മഹത്ത്വം/ അയാളൂടെ വിരഹം അവളെ എങ്ങനെ തകർത്തിരിക്കുന്നു എന്നും സ്വന്തം കരിയർ എത്ര തകർന്നും എന്നും അയാളെ ബോധ്യപ്പെടുത്തുന്നു. സംഗീതത്തിലൂടെ അകന്ന അവരെ ഒരു സംഗീതസദസ്സിൽ വച്ചു തന്നെ സുഹൃത്തുക്കൾ ഒരുമിപ്പിക്കുന്നു. അവരുടെ പ്രണയവും വിരഹവും ചിത്രീകരിച്ചതിലെ സൗന്ദര്യമാണ് മുഖർജിയുടെ കരവിരുത് പ്രകടമാകുന്നത്.
വഴിത്തിരിവ്
അതുവരെ കാബറെ ഡാൻസർ, പോലുള്ള ഗ്ലാമർ വേഷം അഭിനയിച്ചിരുന്ന ബിന്ദുവിനു ഈ ചിത്രത്തിലെ പൂർവ്വകാമുകിയുടെ പക്വതയുള്ള വേഷം അവരുടെ അഭിനയജീവിതത്തിൽ ഒരു വഴിത്തിരിവായി മാറി. ഈ ചിത്രം ശ്രീലങ്കയിലും വൻ ഹിറ്റ് ആയിരുന്നു. കൊളമ്പോയിലെ എമ്പയർ തീയറ്ററിൽ 590 ദിവസം ഒന്നിച്ചു പ്രദർശിപ്പിച്ചു.
പാട്ടരങ്ങ്
ഗാനങ്ങൾ :മജ്രൂഷ് സുൽത്തൻ പുരി ഈണം : എസ്. ഡി ബർമ്മൻ
പുറത്തേക്കുള്ള കണ്ണികൾ
വർഗ്ഗം:1973-ൽ പുറത്തിറങ്ങിയ ഹിന്ദി ചലച്ചിത്രങ്ങൾ‎
ഗുരുമുഖി
അക്ഷരങ്ങൾ
ഗുരുമുഖി അക്ഷരമാലയിൽ 35 അക്ഷരങ്ങളുണ്ട്.
അവലംബം
വർഗ്ഗം:ലിപികൾ വർഗ്ഗം:ഗുരുമുഖി ലിപി
ടി.വി. ചന്ദ്രമോഹൻ
1991-1996, 2001-2006 നിയമസഭകളിൽ കുന്നംകുളത്തെ പ്രതിനിധീകരിച്ചിരുന്ന തൃശൂർ ജില്ലയിൽ നിന്നുള്ള കോൺഗ്രസ് നേതാവാണ് ടി.വി.ചന്ദ്രമോഹൻ (ജനനം:09 ഒക്ടോബർ 1950)
ജീവിതരേഖ
കണ്ണൂർ ജില്ലയിലെ തലശ്ശേരിയിൽ എൻ.പി.ഗോവിന്ദൻ നായരുടേയും ജാനകിയമ്മയുടേയും മകനായി 1950 ഒക്ടോബർ 9ന് ജനിച്ചു. എം. എ പോസ്റ്റ് ഗ്രാജുവേറ്റാണ് വിദ്യാഭ്യാസ യോഗ്യത.
രാഷ്ട്രീയ ജീവിതം
കെ.എസ്.യു വഴിയാണ് പൊതുരംഗ പ്രവേശനം. സംഘടനയുടെ സംസ്ഥാന സമിതി അംഗമായിരുന്നു. 2000 ജൂണിൽ ഇൻറർനാഷണൽ ലേബർ ഓർഗനൈസേഷൻ്റെ സിംഗപ്പൂരിൽ നടന്ന സമ്മേളനത്തിൽ പങ്കെടുത്തു. 1991-ലും 2001-ലും കുന്നംകുളത്ത് നിന്ന് നിയമസഭാംഗമായി തിരഞ്ഞെടുക്കപ്പെട്ടു. 1996-ൽ കുന്നംകുളത്ത് നിന്ന് മത്സരിച്ചെങ്കിലും സി.പി.എമ്മിലെ എൻ.ആർ. ബാലനോട് പരാജയപ്പെട്ടു. 2005-ൽ കോൺഗ്രസ് പാർട്ടിയുമായി തെറ്റിപ്പിരിഞ്ഞ ലീഡർ കെ.കരുണാകരന് പിന്തുണ പ്രഖ്യാപിച്ച് നിയമസഭാംഗത്വം രാജിവച്ച ഒൻപത് കോൺഗ്രസ് എം.എൽ.എമാരിൽ ഒരാളാണ് ടി.വി.ചന്ദ്രമോഹൻ. 2006-ലെ നിയമസഭ തിരഞ്ഞെടുപ്പിൽ വടക്കാഞ്ചേരിയിൽ നിന്ന് ഡി.ഐ.സി. (കെ) സ്ഥാനാർത്ഥിയായി മത്സരിച്ചെങ്കിലും സി.പി.എമ്മിലെ എ.സി.മൊയ്തീനോട് പരാജയപ്പെട്ടു. 2008-ൽ ലീഡർ കെ.കരുണാകരനൊപ്പം കോൺഗ്രസിൽ തിരിച്ചെത്തി.
മറ്റ് പദവികൾ
അവലംബം
വർഗ്ഗം:പതിനൊന്നാം കേരള നിയമസഭാംഗങ്ങൾ വർഗ്ഗം:ഒൻപതാം കേരള നിയമസഭാംഗങ്ങൾ വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
ധീരേന്ദ്ര കുമാർ
മൈഥിലി ഭാഷയിലെ ഒരു എഴുത്തുകാരനാണ് ധീരേന്ദ്ര കുമാർ. കേന്ദ്ര സാഹിത്യ അക്കാദമിയുടെ ബാലസാഹിത്യരംഗത്തെ സമഗ്രസംഭാവനയ്ക്കുള്ള പുരസ്കാരം നേടിയിട്ടുണ്ട്.
അവലംബം
വർഗ്ഗം:മൈഥിലി വർഗ്ഗം:ഇന്ത്യൻ എഴുത്തുകാർ - അപൂർണ്ണലേഖനങ്ങൾ
കാത്തെ ചോപ്പിൻ
കാത്തെ ചോപ്പിൻ എന്ന കാതെറീൻ ഓ ഫ്ലാഹേർട്ടി (February 8, 1850 – August 22, 1904) അമേരിക്കൻ ചെറുകഥാകൃത്തും ന്നോവലിസ്റ്റുമായിരുന്നു.
കൂടുതൽ വായനയ്ക്ക്
വർഗ്ഗം:1851-ൽ ജനിച്ചവർ വർഗ്ഗം:1904-ൽ മരിച്ചവർ വർഗ്ഗം:അമേരിക്കൻ വനിതാ നോവലിസ്റ്റുകൾ
ജൈനെന്ദ്ര കുമാർ
ഇരുപതാം നൂറ്റാണ്ടിൽ ജീവിച്ചിരുന്ന ഒരു ഹിന്ദി എഴുത്തുകാരൻ ആണ് ജൈനെന്ദ്ര കുമാർ (2 ജനുവരി 1905 -1988 ഡിസംബർ 24). സുനിത, ത്യാഗപാദ തുടങ്ങിയ കൃതികൾ അദ്ദേഹം രചിച്ചു. 1971 ൽ പത്മഭൂഷൺ പുരസ്കാരതിന് അർഹനായി. 1966 ൽ മുക്തിബോധ് എന്ന കൃതിക്ക് സാഹിത്യ അക്കാദമി പുരസ്കാരം നൽകി ആദരിച്ചു. 1979 ൽ സാഹിത്യ അക്കാദമി ഫെലോഷിപ്പ് ലഭിച്ചു.
അവലംബം
വർഗ്ഗം:പത്മഭൂഷൺ പുരസ്കാരം ലഭിച്ചവർ വർഗ്ഗം:കേന്ദ്ര സാഹിത്യ അക്കാദമി ഫെല്ലോഷിപ് ലഭിച്ചവർ
ആർ.കെ. ശ്രീറാംകുമാർ
കർണാടക സംഗീതരംഗത്തെ ഒരു വയലിനിസ്റ്റ് ആണ് ആർ‌ കെ ശ്രീരാംകുമാർ (ജനനം: ഒക്ടോബർ 4, 1966). കർണാടകത്തിലെ രുദ്രപട്ടണം കുടുംബത്തിൽ നിന്നുള്ളയാളാണ് അദ്ദേഹം. വയലിനിസ്റ്റ് ആർ കെ വെങ്കടരാമ ശാസ്ത്രിയുടെ ചെറുമകനും ആർ കെ ശ്രീകണ്ഠന്റെ ചെറുമകനുമാണ്.
ആമുഖം
1966 ഒക്ടോബർ 4 ന് കുസുമ കൃഷ്ണമൂർത്തിയുടെയും ആർ‌വി കൃഷ്ണമൂർത്തിയുടെയും മകനായി ആർ‌കെ ശ്രീരാംകുമാർ ജനിച്ചു. ആർ‌കെ ശ്രീകാന്തന്റെ സഹോദരനും ഗുരുവുമായ വയലിനിസ്റ്റ് ആർ‌കെ വെങ്കടരാമ ശാസ്ത്രിയായിരുന്നു അദ്ദേഹത്തിന്റെ മുത്തച്ഛൻ. സാവിത്രി സത്യമൂർത്തിയിൽ നിന്ന് പ്രാഥമിക പരിശീലനവും മുത്തച്ഛനായ ആർ കെ വെങ്കടരാമ ശാസ്ത്രിയുടെ കീഴിൽ ഉപരിപഠനവും നടത്തി. ഡി കെ ജയരാമന്റെ കീഴിൽ വായ്പ്പാട്ടിൽ പരിശീലനം നേടിയ അദ്ദേഹം ഇപ്പോൾ വി വി സുബ്രഹ്മണ്യത്തിൽ നിന്ന് മാർഗനിർദേശം സ്വീകരിക്കുന്നു.
സംഗീതജീവിതം
സോളോ കച്ചേരികൾക്ക് പുറമെ ഡി കെ ജയരാമൻ, ഡി കെ പട്ടമ്മാൾ, എം എസ് സുബ്ബലക്ഷ്മി, കെ വി നാരായണസ്വാമി, ശെമ്മങ്കുടി ശ്രീനിവാസ അയ്യർ, ടി. ബ്രിന്ദ, ടി. വിശ്വനാഥൻ, എസ് ബാലചന്ദർ എന്നിവരുടെ ക്ച്ചേരികൾക്ക് പക്കവാദ്യം വായിച്ചിട്ടുണ്ട്.
രണ്ട് പതിറ്റാണ്ടിലേറെ നീണ്ട ഈ കരിയറിൽ, ത്യാഗരാജ ആസ്ഥാന ഉത്സവം, മദ്രാസ് മ്യൂസിക് അക്കാദമി, ഷൺമുഖാനന്ദസംഗീതസഭ, സംഗീത നാടക് അക്കാദമി, ഐസിസിആർ, ഐടിസി സംഗീത സമ്മേളൻ, രാജീവ് ഗാന്ധി ഫൗണ്ടേഷൻ, ഓൾ ഇന്ത്യ റേഡിയോ, ദൂരദർശൻ എന്നിവയിലെല്ലാം കച്ചേരികൾ നടത്തി.
ന്യൂദൽഹിയിലെ രാഷ്ട്രപതി ഭവനിലും 1988 ൽ ഗീത രാജശേഖറിനോടും 1995 ൽ ശെമ്മങ്കുഡി ശ്രീനിവാസ അയ്യറിനോടും ഒപ്പം അന്നത്തെ പ്രധാനമന്ത്രി രാജീവ് ഗാന്ധിയുടെയും അന്നത്തെ രാഷ്ട്രപതികളായ ആർ. വെങ്കടരാമൻ, ശങ്കർ ദയാൽ ശർമ എന്നിവരുടെയും സാന്നിധ്യത്തിൽ അദ്ദേഹം കച്ചേരികൾ നടത്തി.
ഗീത രാജശേഖർ, വിജയ് ശിവ, സഞ്ജയ് സുബ്രഹ്മണ്യൻ, കെ.വി. നാരായണസ്വാമി, എസ് ബാലചന്ദർ, ടി.എൻ ശേഷഗോപാലൻ, എൻ രവികിരൺ, പി ഉണ്ണികൃഷ്ണൻ, ടി എം കൃഷ്ണ എന്നിവർക്കെല്ലാം ഒപ്പം അദ്ദേഹം യുഎസ്എ, ഓസ്ട്രേലിയ, കാനഡ, യുകെ, യൂറോപ്പ്, സിംഗപ്പൂർ, മലേഷ്യ, മൗറീഷ്യസ്, ശ്രീലങ്ക, മസ്കറ്റ്, എന്നിവിടങ്ങളിലെല്ലാം പലക്കും പക്കവാദ്യമായി വയലിൻ വായിച്ച് പര്യടനം നടത്തി. പാരീസിലെ തിയേറ്റർ ഡി ലാ വില്ലെക്കായി സഞ്ജയ് സുബ്രഹ്മണ്യനോടൊപ്പം അദ്ദേഹം കച്ചേരി നടത്തി.
സ്വകാര്യ ജീവിതം
ലഘുചിത്രം| ശ്രീരാംകുമാർ ഭാര്യ അഖിലയ്‌ക്കൊപ്പം മദ്രാസ് യൂണിവേഴ്‌സിറ്റിയിൽ നിന്ന് മാത്തമാറ്റിക്‌സിൽ ബിരുദധാരിയാണ് ശ്രീരാംകുമാർ. തമിഴ്‌നാട്ടിലെ ചെന്നൈയിൽ വയലിനും കർണാടക സ്വര സംഗീതവും പഠിപ്പിക്കുന്നു. ഒഴിവുസമയങ്ങളിൽ നിരവധി സംഗീതകച്ചേരികൾ അദ്ദേഹം പതിവായി നടത്തുകയും നിരവധി പ്രമുഖ കലാകാരന്മാർക്ക് ഒപ്പം വർഷം തോറും ലോകം ചുറ്റുകയും ചെയ്യുന്നു. ഡി കെ പട്ടമ്മൾ, എം എസ് സുബ്ബലക്ഷ്മി എന്നിവരെ തന്റെ ഗുരുക്കളായി അദ്ദേഹം കണക്കാക്കുന്നു. 2009 ഫെബ്രുവരിയിൽ ശ്രീരാംകുമാർ ഭാര്യ അകിഖിലയെ വിവാഹം കഴിച്ചു.
അവലംബം
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1966-ൽ ജനിച്ചവർ വർഗ്ഗം:വയലിനിസ്റ്റുകൾ വർഗ്ഗം:കർണ്ണാടകസംഗീതജ്ഞർ
കോർണലിസ് ജാൻസൂൺ സ്പീൽമാൻ
1681 മുതൽ 1684 വരെ ഡച്ച് ഈസ്റ്റ് ഇൻഡീസിന്റെ ഗവർണർ ജനറലായിരുന്നു കോർണലിസ് ജാൻസൂൺ സ്പീൽമാൻ (2 മാർച്ച് 1628 - 11 ജനുവരി 1684).
റോട്ടർഡാമിലെ വ്യാപാരിയുടെ മകനായിരുന്നു കോർണലിസ് ജാൻസൂൺ സ്പീൽമാൻ. 1628 മാർച്ച് 2-നാണ് അദ്ദേഹം ജനിച്ചത്. തന്റെ 16-ാം വയസ്സിൽ ഇൻഡീസിലേക്ക് പോകാനായി ഹില്ലെഗർസ്ബർഗ് ഉപേക്ഷിച്ച അദ്ദേഹം ഡച്ച് ഈസ്റ്റ് ഇന്ത്യാ കമ്പനിയുടെ (VOC) സേവനത്തിൽ അസിസ്റ്റന്റ് (അസിസ്റ്റന്റ്) ആയി ജോലി ചെയ്യുകയായിരുന്നു.
ജീവചരിത്രം
1645-ൽ അദ്ദേഹം ഡച്ച് ഈസ്റ്റ് ഇൻഡീസിലെ ബറ്റാവിയയിൽ എത്തി. അദ്ദേഹം 1648-ൽ ബുക്ക് കീപ്പറും (ബോക്കൗഡർ) 1649-ൽ രണ്ടാമത്തെ വ്യാപാരിയും (ഓണ്ടർകൂപ്പ്മാൻ) ആയി. ഡച്ച് കൗൺസിൽ ഓഫ് ഇൻഡീസിന്റെ (റാഡ് വാൻ ഇൻഡി) സെക്രട്ടറിയായി. ആ വർഷം അദ്ദേഹം അംബാസഡർ ജോവാൻ കുനേയസിനൊപ്പം പേർഷ്യയിലേക്ക് യാത്ര ചെയ്തു കൊണ്ട് ഒരു യാത്രാ വിവരണം എഴുതി. ഷാ അബ്ബാസ് രണ്ടാമൻ അവരെ വലിയ ആഘോഷത്തോടെ സ്വീകരിച്ചു. അദ്ദേഹത്തിന്റെ യാത്ര അവസാനിക്കുന്നതിനു മുമ്പുതന്നെ, 1652-ൽ, അദ്ദേഹത്തിന് ഉപഭോക്താവ്‌ (കൂപ്മാൻ) ആയി സ്ഥാനക്കയറ്റം ലഭിച്ചു.
ബറ്റാവിയയിൽ തിരിച്ചെത്തിയ അദ്ദേഹം ബുക്ക് കീപ്പർ-ജനറലിന്റെ (boekhouder-generaal) ഓഫീസിൽ ഒരു തസ്തിക ഏറ്റെടുത്തു. അദ്ദേഹം ഓഫീസിൽ ദീർഘകാലം പ്രതിനിധിയായി. 1657 വരെ അദ്ദേഹം തുടർന്നു. അതിനിടയിൽ, അദ്ദേഹം റിസീവർ ജനറലിന്റെ (ontvanger-general) മകളായ പതിനഞ്ചു വയസ്സുകാരി പെട്രോനെല്ല മരിയ വണ്ടേരെയെ വിവാഹം കഴിച്ചിരുന്നു. 1659-ൽ, ബറ്റാവിയയിലെ കമ്പനിയുടെ ക്ലറിക്കൽ, അഡ്മിനിസ്ട്രേറ്റീവ് സ്റ്റാഫിന്റെ (കപിറ്റീൻ ഓവർ ഡി കോംപാഗ്നി പെന്നിസ്റ്റൺ) ചുമതലയേറ്റു. 1661-ൽ അദ്ദേഹം സ്കപെൻ വാൻ ബറ്റാവിയയായി (അവിടത്തെ പ്രാദേശിക സർക്കാരുമായി ബന്ധപ്പെട്ട ഒരുതരം ആൽഡർമാൻ പോസ്റ്റ്).തീർന്നു.
കരിയർ
1663 ജൂൺ 12-ന്, കോർണേലിസ് സ്പീൽമാനെ ഡച്ച് കോറോമാണ്ടലിന്റെ ഗവർണറും ഡയറക്ടറുമായി നിയമിച്ചു. എന്നാൽ നിയമവിരുദ്ധമായി സ്വകാര്യ വ്യാപാരത്തിൽ ഏർപ്പെട്ടുവെന്നാരോപിച്ച് ഹെറൻ XVII (ലോർഡ്സ് സെവൻറ്റീൻ) അദ്ദേഹത്തെ സസ്പെൻഡ് ചെയ്തു. ഭാര്യയ്‌ക്ക് വജ്രം വാങ്ങുകയും പിന്നീട് അവൾക്ക് അത് ഇഷ്ടപ്പെടാത്തതിനാൽ വീണ്ടും വിൽക്കുകയും ചെയ്തു. അദ്ദേഹത്തിന്റെ കഠിനമായ പ്രതിഷേധങ്ങൾക്കിടയിലും, ബറ്റാവിയയിലെ കോടതി അദ്ദേഹത്തെ ഒരു മാതൃകയാക്കാൻ ആഗ്രഹിച്ചു. അദ്ദേഹത്തെ 15 മാസത്തെ സസ്പെൻഷനും 3,000 ഗിൽഡർ പിഴയും വിധിച്ചു. 1666-ൽ അദ്ദേഹത്തെ അഡ്മിറലായും മകാസറിലേക്കുള്ള ഒരു പര്യവേഷണത്തിന്റെ സൂപ്രണ്ടായും നിയമിച്ചു.
1667 നവംബർ 18-ന് അദ്ദേഹം ബോംഗായിസ് ഉടമ്പടി (ബോംഗായ ഉടമ്പടി) അവസാനിപ്പിച്ചു. അതേ വർഷം തന്നെ, അംബോയിന, ബാൻഡ, ടെർനേറ്റ് എന്നിവയുടെ കമ്മീഷണറായി (കമ്മീഷണർ) അദ്ദേഹത്തെ നിയമിച്ചു. തൽഫലമായി, ഡച്ച് കൗൺസിൽ ഓഫ് ഇൻഡീസിന്റെ കൗൺസിലർ (റാഡ് എക്സ്ട്രാ-ഓർഡിനാരിസ്) ആയി. 1669-ൽ അദ്ദേഹം വീണ്ടും മകാസറിലേക്കുള്ള മറ്റൊരു പര്യവേഷണത്തിന്റെ അഡ്മിറൽ ആയി യാത്ര ചെയ്തു. അവിടെ അദ്ദേഹം രാജ്യം പൂർണ്ണമായും കീഴടക്കി. അടുത്ത വർഷം ഇതിനുള്ള അംഗീകാരമായി ഒരു സ്വർണ്ണ ശൃംഖലയും മെഡലും ലഭിച്ചു.
1671 മാർച്ച് 23-ന് അദ്ദേഹം ഇൻഡീസിന്റെ മുഴുവൻ കൗൺസിലറായി. അടുത്ത വർഷം ഫ്രഞ്ചുകാർക്കെതിരെ അയച്ച കപ്പലിന്റെ അഡ്മിറൽ ആയി. 1676 ഡിസംബറിൽ അദ്ദേഹം മധ്യ ജാവയിലേക്ക് ഒരു പര്യവേഷണം നടത്തി. ട്രൂണജയ കലാപത്തെ അഭിമുഖീകരിക്കുന്ന മാതരത്തിന്റെ ഭരണാധികാരിയെ പിന്തുണച്ചു. ജാവയുടെ കിഴക്കൻ തീരത്ത് അദ്ദേഹം വിമത നേതാവ് ട്രൂണജയക്കെതിരെ യുദ്ധം ചെയ്തു. സമാധാനം പുനഃസ്ഥാപിക്കുന്നതിന് കുറച്ച് സമയമെടുത്തു. 1677-ന്റെ അവസാനത്തിൽ അദ്ദേഹത്തെ ബറ്റാവിയയിലേക്ക് തിരികെ വിളിക്കുകയും 1678 ജനുവരി 18-ന് ഇൻഡീസിന്റെ ഫസ്റ്റ് കൗൺസിലറും ഡയറക്ടർ ജനറലുമായി (Eerste Raad en Directeur-General van Indië) നിയമിക്കുകയും ചെയ്തു. ആ വർഷം തന്നെ ബറ്റാവിയയിലെ കോളേജ് വാൻ ഷെപെനന്റെ (പ്രാദേശിക സർക്കാരുമായി ബന്ധപ്പെട്ട്) പ്രസിഡന്റായി നിയമിക്കപ്പെട്ടു. 1680 ഒക്ടോബർ 29-ന് അദ്ദേഹത്തെ ഗവർണർ ജനറലായി നിയമിച്ചു, റിജ്ക്ലോഫ് വാൻ ഗോയൻസിന്റെ പിൻഗാമിയായി 1681 നവംബർ 25-ന് അദ്ദേഹം ആ പദവി ഏറ്റെടുത്തു.
ഗവർണർ ജനറലായി കോർനെലിസ് സ്പീൽമാൻ അധികാരത്തിലിരുന്ന കാലത്ത്, ടെർനേറ്റ് സുൽത്താൻ പരാജയപ്പെട്ടു. അദ്ദേഹം തന്റെ രാജ്യത്തിലെ എല്ലാ ഭൂമിയും കമ്പനിക്ക് വിട്ടുകൊടുത്തു. സ്പീൽമാൻ ബാന്റം നഗരത്തെയും കീഴടക്കി. 1684 ജനുവരി 11-ന് ബറ്റേവിയയിലെ കോട്ടയിൽ വച്ച് കോർണലിസ് സ്പീൽമാൻ മരിച്ചു. അദ്ദേഹത്തിന്റെ ശവസംസ്‌കാരം വലിയ ആർപ്പുവിളികളോടും പ്രതാപത്തോടും കൂടിയായിരുന്നു. 229 പീരങ്കി വെടിയുണ്ടകളുടെ സല്യൂട്ട് നൽകി അദ്ദേഹത്തെ ക്രൂയിസ്‌കെർക്കിൽ അടക്കം ചെയ്തു. അദ്ദേഹത്തെ തുടർന്ന് ജോഹന്നാസ് കാംഫ്യൂസ് ഗവർണർ ജനറലായി.
Sources
വർഗ്ഗം:1628-ൽ ജനിച്ചവർ വർഗ്ഗം:1684-ൽ മരിച്ചവർ
വില്ലേജ് അറ്റ് ഫുൾ മൂൺ
ഫ്ളമിഷ് ചിത്രകാരനായ ജൂസ് ഡി മോമ്പർ വരച്ച ഒരു ടെമ്പറ പാനൽ പെയിന്റിംഗാണ് വില്ലേജ് അറ്റ് ഫുൾ മൂൺ (ചെക്ക്: വെസ്നിസ് സാ ňപ്ലാകു). പതിനേഴാം നൂറ്റാണ്ടിന്റെ തുടക്കത്തിൽ, 1620 -കളിൽ വരച്ച ചിത്രമാണ് ഇത്. ഇപ്പോൾ പ്രാഗിലെ നാഷണൽ ഗാലറിയിൽ ആണ് ഈ ചിത്രം സൂക്ഷിച്ചിരിക്കുന്നത്.
ചിതരചന
ഒരു പൂർണ്ണചന്ദ്രനു കീഴിലുള്ള ഒരു ഫ്ലെമിഷ് ഗ്രാമത്തിന്റെ കാഴ്ച ഈ ചിത്രം നൽകുന്നു. മേഘാവൃതമായ ആകാശത്ത് ഒരു തുറന്ന സ്ഥലത്ത് നിന്ന് ചന്ദ്രൻ പട്ടണത്തിൽ പ്രകാശിക്കുന്നു. മുൻവശത്ത്, രണ്ട് കുതിരപ്പടയാളികൾ അവരുടെ കുതിരകളെ താഴത്തെ വലതുവശത്തുള്ള ഒരു പാലത്തിലേക്ക് ഓടിക്കുന്നു. ഇതിലാണ് മൂന്നംഗ കുടുംബം കടന്നുപോകുന്നത്. താഴെ ഇടതുവശത്ത് ഒരു സന്യാസി തന്റെ കഴുതയ്ക്ക് ഭക്ഷണം കൊടുക്കുന്നു. നഗ്നപാദനായ, താടിയുള്ള മറ്റ് രണ്ട് ആളുകൾ അവന്റെ വലതുവശത്ത് പരസ്പരം സംസാരിക്കുന്നു. ഈ പെയിന്റിംഗിൽ, മോമ്പർ രണ്ട് പോയിന്റുകളിൽ നിന്നും വ്യത്യസ്ത സ്രോതസ്സുകളിൽ നിന്നും ദൃശ്യം പ്രകാശിപ്പിക്കുന്നതിന് പ്രകാശത്തെ നിയന്ത്രിച്ചു. വലതുഭാഗത്ത് നിന്ന് നിലാവ് ഒഴുകുന്നു. മറുവശത്ത് അഗ്നിജ്വാല തിളങ്ങുന്നു.
പുറംകണ്ണികൾ
വർഗ്ഗം:ലാൻഡ്സ്കേപ്പ് പെയിന്റിംഗുകൾ
കമലാംബാ സംരക്ഷതുമാം
മുത്തുസ്വാമി ദീക്ഷിതർ ആനന്ദഭൈരവിരാഗത്തിൽ ചിട്ടപ്പെടുത്തിയ ഒരു കൃതിയാണ് കമലാംബ സംരക്ഷതു മാം. കമലാംബാ നവാവരണ കൃതികളിൽ ആദ്യത്തെ ആവരണകൃതിയാണ് ഇത്.
പല്ലവി
കമലാംബാ സംരക്ഷതുമാം ഹൃദ് കമലാനഗരനിവാസിനീ
ചരണം
ത്രിപുരാദി ചക്രേശ്വരീ അണിമാദി സിദ്ധീശ്വരീ നിത്യ കാമേശ്വരീ ക്ഷിതിപുര ത്രൈലോക്യമോഹന ചക്രവർത്തിനീ പ്രകട യോഗിനീ സുരരിപു മഹിഷാസുരാദി മർദ്ദിനീ നിഗമപുരാണാദി സംവേദിനീ
മധ്യമകാല സാഹിത്യം
ത്രിപുരേശീ ഗുരുഗുഹ ജനനീ ത്രിപുരഭഞ്ജനരഞ്ജനീ മധുരിപുസഹോദരീ തലോദരീ ത്രിപുരസുന്ദരീ മഹേശ്വരീ
പുറത്തേക്കുള്ള കണ്ണികൾ
വർഗ്ഗം:മുത്തുസ്വാമി ദീക്ഷിതർ ചിട്ടപ്പെടുത്തിയ കൃതികൾ വർഗ്ഗം:കമലാംബാ നവാവരണ കൃതികൾ
സൗദി അറേബ്യയുടെ ഭരണാധികാരികൾ
1932-ൽ സൗദി അറേബ്യ രൂപം കൊണ്ടതുമുതൽ ഇന്നുവരെ ആറ് രാജാക്കന്മാർ ഭരണത്തിലിരുന്നിട്ടുണ്ട്. ഇബ്ൻ സൗദ് എന്നും അറിയപ്പെടുന്ന അബ്ദുൽ അസീസ് ആണ് ആദ്യത്തെ രാജാവ്. 2015-ൽ അധികാരത്തിൽവന്ന സൽമാൻ ‌ രാജാവാണ് ‌ നിലവിലെ ഭരണാധികാരി. ഇബ്നു സൗദിന് ശേഷമുള്ള അഞ്ചു ഭരണാധികാരികളും അദ്ദേഹത്തിന്റെ മക്കളാണ്. ഉപപ്രധാനമന്ത്രിയും കിരീടാവകാശിയും സൽമാൻ ബിൻ അബ്ദുൽ അസീസ്‌ രാജകുമാരനാണ്.
അബ്ദുൽ അസീസ് അൽ സൗദ് (1926-1953)
right|thumb|150px|അബ്ദുൽ അസീസ് രാജാവ്‌ സൗദി അറേബ്യയുടെ സ്ഥാപകൻ ആയി അറിയപ്പെടുന്ന അബ്‌ദുൽ അസീസ്‌ രാജാവ്‌ ആണ് അറേബ്യൻ ഉപദ്വീപിലെ നജ്ദും ഹിജാസും അടക്കമുള്ള വിവിധ പ്രദേശങ്ങളെ കൂട്ടിച്ചേർത്ത്‌ 1932 സെപ്റ്റംബർ 23ന്‌ ആധുനിക സൗദി അറേബ്യ രൂപീകരിച്ചത്. ഈജിപ്തിലെ ഓട്ടോമൻ സാമ്രാജ്യത്തിനും അവിടത്തെ തന്നെ ബദവീ ഗോത്രനേതാക്കൾക്കും എതിരെ പൊരുതി നേടിയ വിജയങ്ങളാണ് അബ്ദുൽ അസീസ് അൽ സൗദിനെ ഈ രാജ്യത്തിന്റെ ഭരണാധികാരിയും രാജാവുമാക്കിയത്. അൽ റഷീദ് കുടുംബത്തിൽനിന്ന് 1902ൽ റിയാദ് മേഖല പിടിച്ചെടുത്തുകൊണ്ടായിരുന്നു ഇതിനുള്ള തുടക്കം. അൽഅഷ, അൽഖ്വതീഫ്, നജദ്, ഹിജാസ് പ്രവിശ്യകൾ കൂടി പിടിച്ചെടുത്ത് 1913നും 1923നും ഇടക്ക് പുതിയ സാമ്രാജ്യം പടുത്തുയർത്തി.
1926ൽ നജദിലെ രാജാവായി അബ്ദുൽ അസീസ് അൽ സൗദ് പ്രഖ്യാപിക്കപ്പെട്ടു. പിന്നാലെ ഹിജാസിലെ ഭരണാധികാരം കൂടി സൗദിന്റെ കൈകളിലെത്തി. 1927 മെയ് 20നു ജിദ്ദയിൽ ബ്രിട്ടീഷുകാരുമായുണ്ടാക്കിയ സമാധാന ഉടമ്പടിക്ക് ശേഷം പൂർണ്ണ സ്വാതന്ത്ര്യം ലഭിച്ചതോടെ 1932ൽ ഇന്നത്തെ സൗദി അറേബ്യ പിറന്നു. 1953 ൽ മരണം വരെ അദ്ദേഹം രാജാവായി തുടർന്നു. സൗദി അറേബ്യയുടെ രാഷ്ട്ര പിതാവ് കൂടി ആണ് അബ്ദുൽ അസീസ് രാജാവ്.
സൗദ് ഇബ്ൻ അബ്ദുൽ അസീസ്‌ (1953-1964)
left|thumb|150px|സൗദ്‌ രാജാവ്‌ അബ്ദുൽ അസീസ്‌ രാജാവിന്റെ മരണ ശേഷം രാജാവായി അധികാരത്തിൽ വന്നത് അദ്ദേഹത്തിന്റെ രണ്ടാമത്തെ മകനായ സൗദ്‌ ബിൻ അബ്ദുൽ അസീസ്‌ (ജനനം-1902, മരണം-1969) ആണ്.1953 മുതൽ 1964 വരെ പതിനൊന്നു വർഷം സൗദ്‌ രാജാവ് സൗദി അറേബ്യയിൽ അധികാരത്തിലിരുന്നു. തന്റെ അർദ്ധസഹോദരനായിരുന്ന ഫൈസൽ രാജകുമാരനുമായി രാജാധികാരത്തെ ചൊല്ലി നിരന്തരം ശത്രുത നിലനിന്നിരുന്നു. സൗദ് തന്റെ ഭരണകാലത്ത് ഭരണ തലത്തിൽ ധാരാളം പുരോഗതികൾ വരുത്തിയിട്ടുണ്ട്. റിയാദിലുള്ള | കിംഗ്‌ സൗദ്‌ സർവകാലശാല അദ്ദേഹത്തിന്റെ കാലത്ത് 1957-ൽ തുടങ്ങിയതാണ്‌.
അന്താരാഷ്ട്ര തലത്തിൽ തന്റെ വ്യക്തി മുദ്ര പതിപ്പിച്ചു കൊണ്ട് 1957-ൽ അമേരിക്കയിലേക്ക് ആദ്യമായി സന്ദർശനം നടത്തിയ സൗദി അറേബ്യയിലെ രാജാവാണ് സൗദ്‌. 1962-ൽ സൗദ്‌ രാജാവ്‌ ആദ്യമായി അന്താരാഷ്ട്ര ഇസ്ലാമിക് സമ്മേളനം നടത്തി. 1962ൽ നടന്ന അന്താരാഷ്ട്ര ഇസ്ലാമിക് സമ്മേളനത്തിൽ വെച്ചാണ് മക്ക ആസ്ഥാനമായി മുസ്ലിം വേൾഡ് ലീഗ് എന്ന സംഘടനക്ക് രൂപം നൽകിയത്. ഇപ്പോൾ ലോകത്തെങ്ങുമുള്ള മുസ്ലിംകളെ പ്രതിനിധാനം ചെയ്യുന്ന ഒരു സ്വതന്ത്ര അന്തർദേശീയ പ്രസ്ഥാനമാണ് റാബിത്വത്തുൽ ആലമിൽ ഇസ്ലാമി (മുസ്ലിം വേൾഡ് ലീഗ്). 1969-ൽ സൗദ്‌ രാജാവ്‌ മരണപ്പെട്ടു. തുടർന്ന് മക്കയിലെ മസ്ജിദുൽ ഹറമിൽ വെച്ച് നടന്ന മയ്യിത്ത് നിസ്‌കാരത്തിന് ശേഷം മൃതദേഹം റിയാദിലെ ഊദ് ഖബർസ്ഥാനിൽ മറവുചെയ്തു. രാഷ്ട്ര പിതാവ് അബ്ദുൽ അസീസ് രാജാവ്, സൗദ്‌ രാജാവിന്റെ സഹോദരങ്ങളായ ഫൈസൽ രാജാവ്, ഖാലിദ് രാജാവ് എന്നിവരെയും ഇവിടെതന്നെയാണ് മറവ് ചെയ്തിട്ടുള്ളത്. അഞ്ച് ഏക്കറോളം വിസ്തൃതിയുള്ള ഈ ഖബറിസ്ഥാനിൽ തന്നെയാണ് സൗദി രാജ കുടുംബാംഗങ്ങളെ മറവു ചെയ്യാറുള്ളത്.
ഫൈസൽ ഇബ്ൻ അബ്ദുൽ അസീസ്‌ (1964-1975)
ഓർഗനൈസേഷൻ ഓഫ് ഇസ്ലാമിക് കോൺഫറൻസ് (ഒ.ഐ.സി) രൂപവത്കരണത്തിന് മുൻകൈയെടുത്തത് ഫൈസൽ രാജാവാണ്. 1971-ൽ നിലവിൽവന്ന ഈ സംഘടനയിൽ 40 രാഷ്ട്രങ്ങൾ അംഗങ്ങളാണ്. ഫൈസൽ രാജാവിന്റെ കാലത്ത് 1960-1970 വർഷങ്ങളിൽ മധ്യ പൗരസ്ഥ ദേശത്തെ മുഴുവൻ കലാപ കലുഷിതമാക്കിക്കൊണ്ട് അറബ്-ഇസ്രയേൽ യുദ്ധം നടന്നു. ഫൈസൽ രാജാവിന്റെ തന്ത്രപരമായ ഇടപെടൽ മൂലം യുദ്ധാനന്തരം എണ്ണ മേഖലയിൽ ഉണ്ടായ വലിയ പ്രതിസന്ധി തരണം ചെയ്യാൻ സാധിച്ചു. അദ്ദേഹത്തിന്റെ ഭരണകാലഘട്ടം സൗദികൾക്ക് പൊതുവേ മതിപ്പുളവാക്കിയ ഒരു സമയം തന്നെയായിരുന്നു. 1975-ലെ ഒരു മാർച്ച്‌ 25-നു് അദ്ദേഹം മരുമകനായ ഫൈസൽ ബിൻ മുസഇദിനാൽ കൊലചെയ്യപ്പെട്ടു.
ഖാലിദ്‌ ഇബ്ൻ അബ്ദുൽ അസീസ്‌ അൽ സൗദ് (1975-1982)
left|thumb|150px|ഖാലിദ്‌ രാജാവ്‌ 1975 മുതൽ 1982 വരെ സൗദി അറേബ്യയുടെ ഭരണം ഖാലിദ്‌ ഇബ്ൻ അബ്ദുൽ അസീസ്‌ രാജാവ് ആണ് നിർവഹിച്ചത്. തന്റെ ഭരണ കാലത്ത് രാജ്യത്ത് കായിക, അടിസ്ഥാന സൗകര്യ മേഖലകളിൽ നിരവധി വികസന പ്രവർത്തനങ്ങൾ ഖാലിദ്‌ രാജാവ്‌ നടത്തിയിട്ടുണ്ട്. രാജ്യത്ത് ഏതാണ്ട് എല്ലാ മേഖലകളിലും അഭിവൃദ്ധി നേടിയ കാലമാണ് ഖാലിദ്‌ രാജാവിന്റെ ഭരണ കാലം. പേർഷ്യൻ ഗൾഫിന്റെ തീരത്തുള്ള ആറ് രാജ്യങ്ങൾ ചേർന്ന് രൂപീകരിച്ച രാജ്യാന്തര സഹകരണ പ്രസ്ഥാനമായ ഗൾഫ് സഹകരണ കൗൺസിൽ (ജി.സി.സി) യുടെ സ്ഥാപകനാണ് ഖാലിദ്‌ രാജാവ്‌. റിയാദ് ആസ്ഥാനമായി 1981 മേയ് 25 നു രൂപീകരിക്കപ്പെട്ട ഈ സംഘടനയുടെ അംഗരാജ്യങ്ങൾ സൗദി അറേബ്യ, യു.എ.ഇ., ഒമാൻ, കുവൈത്ത്, ഖത്തർ, ബഹറൈൻ എന്നിവയാണ്. ലോകത്തിൽ സമാധാനവും സഹകരണവും നടപ്പാക്കാൻ ശ്രമിക്കുന്നവർക്കായി ഐക്യരാഷ്ട്രസഭ നൽകുന്ന സ്വർണ്ണ മെഡലിന് ഖാലിദ് രാജാവ് അർഹനായിട്ടുണ്ട്. 1913-ൽ സൗദി അറേബ്യൻ തലസ്ഥാനമായ റിയാദിൽ ആണ് ഖാലിദ് രാജാവ് ജനിച്ചത്. 13 ജൂൺ 1982-ന് ഹൃദായാഘാതം മൂലം അദ്ദേഹം അന്തരിച്ചു.
ഫഹദ്‌ ബിൻ അബ്ദുൽ അസീസ്‌ (1982-2005)
right|thumb|150px|ഫഹദ്‌ രാജാവ്‌ ഖാലിദ് രാജാവിന് ശേഷം സൗദി അറേബ്യയുടെ ഭരണാധികാരിയായി 1982 ജൂൺ മാസത്തിലാണ് ഫഹദ് രാജാവ് സിംഹാസനത്തിലെത്തുന്നത്. അതു വരെ കിരീടാവകാശി എന്ന നിലയിൽ സൗദി അറേബ്യയുടെ സാമൂഹിക നവീകരണത്തിന്റെ പ്രതിനിധി ആയിരുന്ന ഫഹ്‌ദ്‌ ഔദ്യോഗികമായി രാജാവായി. തുടർന്നു 1956-ൽ ഖാദിമുൽ ഹറമൈനി ശരീഫൈനി (ഇരു വിശുദ്ധ ഹറമുകളുടെയും സേവകൻ) എന്ന സ്ഥാനപ്പേര് ഫഹദ് രാജാവ് തന്റെ പേരിനോട് ചേർത്തു. ഇരു വിശുദ്ധ ഹറമുകളുടെയും സേവകൻ എന്ന പേര് സൗദി അറേബ്യയിൽ ഭരണത്തിലിരിക്കുന്ന രാജാക്കാന്മാർ തങ്ങളുടെ പേരിനോട് ചേർത്ത് ഇപ്പോഴും ഉപയോഗിക്കുന്നു. അമേരിക്കൻ ഐക്യനാടുകളുമായി വളരെ അടുത്ത ബന്ധം സ്ഥാപിച്ചത് ഫഹദ് രാജാവിന്റെ കാലത്തായിരുന്നു. ധാരാളം സൈനിക കരാറുകളും മറ്റും ഇക്കാലത്ത് ഒപ്പു വെക്കുകയുണ്ടായി കുവൈത്തിന്റെ മോചനത്തിനായി അമേരിക്കയെയും സഖ്യസേനയെയും വിളിച്ചു വരുത്തിയതും സൗദി അറേബ്യയിൽ അമേരിക്കൻ സേനക്ക് സൈനിക ക്യാമ്പ് അനുവദിച്ചതും ഇക്കാലത്താണ്. 90 ദശലക്ഷം അമേരിക്കൻ ഡോളർ മുതൽ വരുന്ന അൽ-യമാമ ആയുധക്കരാർ ഒപ്പു വെച്ചത് ഫഹദ് രാജാവിന്റെ കാലഘട്ടത്തിലാണ്. സ്ക്കൂളുകളും, ആശുപത്രികളും നിർമ്മിക്കാൻ വകവെച്ചിരുന്ന തുക ആയുധങ്ങൾക്കു വേണ്ടി ചിലവഴിച്ചത് ധാരാളം വിവാദങ്ങൾ ക്ഷണിച്ചു വരുത്തിയിരുന്നു.
1995-ൽ കടുത്ത ഹൃദയാഘാതമുണ്ടായതിനെ തുടർന്ന് ഫഹദ് രാജാവിന്റെ ആരോഗ്യ നില ഏറെ വഷളായി. അതിനുശേഷം രാജ്യ കാര്യങ്ങളിൽ ഫഹദ് ശ്രദ്ധിച്ചിരുന്നില്ല. പിന്നീട് ന്യുമോണിയ ബാധയെ തുടർന്ന് 2005-ൽ രാജാവിനെ റിയാദിലെ കിംഗ് ഫൈസൽ സ്പെഷ്യലിസ്റ്റ് ആശുപത്രിയിൽ പ്രവേശിപ്പിക്കുകയും തുടർന്ന് മരണപ്പെടുകയും ചെയ്തു.
അബ്ദുള്ള ബിൻ അബ്ദുൽ അസീസ്‌ (2005-2015 )
left|thumb|150px|അബ്ദുള്ള രാജാവ്‌ മുൻ ഭരണാധികാരി ഫഹദ് ബിൻ അബ്ദുൽ അസീസിന്റെ നിര്യാണത്തെ തുടർന്ന് 2005-ലാണ് അബ്ദുള്ള രാജാവ് സ്ഥാനമേറ്റത്. അതിനു മുമ്പ് 1995-ൽ ശാരീരികമായി ക്ഷീണിച്ച ഫഹദ് രാജാവിനുവേണ്ടി അന്ന് കിരീടാവകാശിയായിരുന്ന അബ്ദുള്ള രാജകുമാരനാണ് രാജ്യം ഭരിച്ചത്. സൗഹൃദത്തിനും സഹവർത്തിത്വത്തിനും പ്രാധാന്യം നൽകിയ അബ്ദുള്ള രാജാവ് നിരവധി സന്ധിസംഭാഷണങ്ങൾക്കും സൗഹൃദ സന്ദർശനങ്ങൾക്കും സൗദിക്കകത്തും പുറത്തും വേദി ഒരുക്കുകയുണ്ടായി. ആഗോള സാമ്പത്തിക രംഗം ലോകത്തെല്ലായിടത്തും ആടിയുലയുമ്പോഴും രാജ്യത്തിന്റെ വിവിധ മേഖലകളിൽ തുടക്കംകുറിച്ച ഭീമൻ പദ്ധതികളുടെയും സാമ്പത്തിക നഗരങ്ങളുടേയും നടത്തിപ്പ് തുടരുമെന്ന് പ്രഖ്യാപിച്ച രാജാവ് വിദേശികൾ ഉൾപ്പെടെയുള്ള രാജ്യത്തെ ജോലിക്കാരുടെ തൊഴിൽ ഭദ്രതയും ഉറപ്പവരുത്തുകയും ചെയ്തു. സൗദി കൂടിയാലോചന സമിതിയായ ശൂറാ കൗൺസിലിൽ സ്ത്രീകൾക്ക് അംഗത്വം നൽകാനും മുസ്ലിം കൗൺസിലിൽ അവർക്ക് വോട്ട് ചെയ്യാനും സ്വയം നാമനിർദ്ദേശം ചെയ്യാനുമുള്ള സുപ്രധാന തീരുമാനങ്ങൾ അബ്ദുള്ള രാജാവ് അടുത്ത കാലത്ത് അനുമതി നൽകിയവയാണ്.
അബ്ദുള്ള രാജാവിന്റെ ഭരണം തുടരുമ്പോൾ സമ്പദ്‌സമൃദ്ധമായ പുരോഗതി രാജ്യത്ത് നടക്കുന്നുണ്ട്. പുതിയ കണക്കുകൾ പ്രകാരം അബ്ദുള്ള രാജാവ് അറബ് രാഷ്ട്ര നേതാക്കളിൽ ഏറ്റവും ജനപ്രിയനായ ഭരണാധികാരിയാണ്. അമേരിക്കയിലെ ജോർജ് ടൗൺ സർവകലാശാലയിലെ പ്രിൻസ് അൽ വലീദ് ബിൻ തലാൽ സെൻറർ ഫോർ മുസ്ലിം -ക്രിസ്റ്റ്യൻ അണ്ടർസ്റ്റാൻറിങ്ങുമായി ചേർന്ന് ജോർദാനിലെ റോയൽ സെൻറർ ഫോർ ഇസ്ലാമിക് റിസർച്ച് ആൻറ് സ്റ്റഡീസ് 2011-ലും 2012-ലും നടത്തിയ പഠനത്തിലും അബ്ദുല്ല രാജാവിനെ ജനസ്വാധീനമുള്ള 500 മുസ്ലിം നേതാക്കളിൽ നിന്നും ഏറ്റവും സ്വാധീനമുള്ള വ്യക്തിയായി തെരഞ്ഞെടുത്തു. ഫോബ്സ് മാസിക തയ്യാറാക്കിയ ലോകത്തിലെ ഏറ്റവും ശക്തരായ ഭരണാധികാരികളുടെ പട്ടികയിൽ അബ്ദുള്ള രാജാവിന്റെ പേര് ഏഴാം സ്ഥാനത്താണ്.
2015 ജനുവരി 15 ന് അബ്ദുള്ള രാജാവ് അന്തരിച്ചു.
===സൽമാൻ ബിൻ അബ്ദുൾഅസീസ് അൽ സൗദ്===fuihcjjgjooj
സെൻട്രൽ ഇൻസ്റ്റിറ്റ്യൂട്ട് ഓഫ് ഫിഷറീസ് എഡ്യൂക്കേഷൻ
ഇന്ത്യയിലെ മുംബൈയിൽ, ഫിഷറീസ് സയൻസിന് വേണ്ടിയുള്ള ഒരു സർവ്വകലാശാലയും ഉന്നത പഠന സ്ഥാപനവുമാണ് സെൻട്രൽ ഇൻസ്റ്റിറ്റ്യൂട്ട് ഓഫ് ഫിഷറീസ് എഡ്യൂക്കേഷൻ ( CIFE ). ലോകമെമ്പാടുമുള്ള ഫിഷറീസ്, അക്വാകൾച്ചർ എന്നിവയുടെ വികസനത്തിൽ സഹായിക്കുന്നു. ഗവേഷണത്തിനും സാങ്കേതിക പുരോഗതിക്കും ശ്രദ്ധേയമായ സംഭാവനകൾ നൽകിക്കൊണ്ട് മനുഷ്യവിഭവശേഷി വികസനത്തിൽ CIFE ന് നാല് പതിറ്റാണ്ടിലേറെ നേതൃത്വമുണ്ട്.
ഇന്ത്യൻ കൗൺസിൽ ഫോർ അഗ്രികൾച്ചറൽ റിസർച്ചിന് (ICAR) കീഴിൽ പ്രവർത്തിക്കുന്ന നാല് സർവകലാശാലകളിൽ ഒന്നാണ് ഈ സ്ഥാപനം. (മറ്റ് മൂന്നെണ്ണം ഇന്ത്യൻ വെറ്ററിനറി റിസർച്ച് ഇൻസ്റ്റിറ്റ്യൂട്ട് (IVRI), നാഷണൽ ഡയറി റിസർച്ച് ഇൻസ്റ്റിറ്റ്യൂട്ട് (NDRI), ഇന്ത്യൻ അഗ്രികൾച്ചർ റിസർച്ച് ഇൻസ്റ്റിറ്റ്യൂട്ട് (IARI) )
ഹരിയാന സംസ്ഥാനത്തെ ലാഹോറിലെ ICAR CIFE റോഹ്തക് കേന്ദ്രം, പശ്ചിമ ബംഗാളിലെ കൊൽക്കത്ത, ആന്ധ്രാപ്രദേശിലെ കാക്കിനഡ, മധ്യപ്രദേശിലെ പവർഖേഡ, ബിഹാർ സംസ്ഥാനത്തെ മോത്തിഹാരി എന്നിവയുൾപ്പെടെ ആകെ അഞ്ച് കേന്ദ്രങ്ങൾ CIFE ന് കീഴിൽ പ്രവർത്തിക്കുന്നു.
ചരിത്രം
ഫിഷറീസ് മേഖലയിലെ വർധിച്ചുവരുന്ന വെല്ലുവിളികളെ നേരിടാൻ സജ്ജരാക്കുന്നതിന് ഫിഷറീസ് പ്രൊഫഷണലുകൾക്ക് പ്രഗത്ഭ പരിശീലനവും വിദ്യാഭ്യാസവും നൽകുന്നതിനായി ഒരു ഇൻസർവീസ് പരിശീലന കേന്ദ്രമായാണ് 1961 ൽ CIFE സ്ഥാപിതമായത്. ഏകദേശം ഇരുപത് വർഷത്തെ പരിശ്രമം കണക്കിലെടുത്ത്, CIFE ഇന്ത്യൻ കൗൺസിൽ ഫോർ അഗ്രികൾച്ചറൽ റിസർച്ചിന്റെ ഭരണ നിയന്ത്രണത്തിന് കീഴിലായി. തുടർന്ന് 1989 ൽ യൂണിവേഴ്സിറ്റി ഗ്രാന്റ്സ് കമ്മീഷൻ ഡീംഡ് യൂണിവേഴ്സിറ്റി പദവി നൽകി. അതുപോലെ, CIFE അതിന്റെ ഉത്തരവിൽ ഗവേഷണത്തിനും വിദ്യാഭ്യാസത്തിനുമുള്ള വ്യവസ്ഥകൾ ഉൾപ്പെടുത്തി. അതിനുശേഷം ഇന്ത്യയിലെ ഫിഷറീസ് വിദ്യാഭ്യാസത്തിന്റെ ഗുണമേന്മ വർധിപ്പിക്കുന്നതിന് ഗണ്യമായ സംഭാവനകൾ നൽകിയിട്ടുണ്ട്.
വിദ്യാഭ്യാസ പരിപാടികൾ
CIFE, ഫിഷറീസ് സയൻസിന്റെ പ്രത്യേക ശാഖകളിൽ മാസ്റ്റർ ഓഫ് ഫിഷറീസ് സയൻസും (MFSc), PhD പ്രോഗ്രാമുകളും വാഗ്ദാനം ചെയ്യുന്നു. വികസന ഏജൻസികൾക്കും മത്സ്യത്തൊഴിലാളികൾക്കും കർഷകർക്കും സംരംഭകർക്കും സാങ്കേതിക പിന്തുണയും കൺസൾട്ടൻസിയും നൽകുന്നു. സമർപ്പിതരായ ശാസ്ത്രജ്ഞരുടെ ഒരു ടീമും അത്യാധുനിക ഇൻഫ്രാസ്ട്രക്ചർ സൗകര്യങ്ങളും ഉള്ളതിനാൽ, മത്സ്യബന്ധനവും മത്സ്യകൃഷിയും അടിസ്ഥാനമാക്കിയുള്ള സുസ്ഥിര ഗ്രാമീണ ഉപജീവനമാർഗങ്ങൾ സൃഷ്ടിക്കുന്നതിനും ഭക്ഷണവും പോഷക സുരക്ഷയും ഉറപ്പാക്കുന്നതിനുമായി CIFE വിജ്ഞാന നേതൃത്വത്തിലുള്ള വിപ്ലവത്തിൽ പങ്കാളിയാകുന്നു. CIFE വിവിധ മേഖലകളിൽ MFSc, Ph.D പ്രോഗ്രാമുകൾ നൽകുന്നു: അക്വാകൾച്ചർ, അക്വാറ്റിക് എൻവയോൺമെന്റ് മാനേജ്‌മെന്റ്, അക്വാട്ടിക് അനിമൽ ഹെൽത്ത്, ഫിഷറീസ് റിസോഴ്‌സ് മാനേജ്‌മെന്റ്, ഫിഷ് ബയോകെമിസ്ട്രി & ഫിസിയോളജി, ഫിഷ് ന്യൂട്രീഷൻ & ഫീഡ് ടെക്‌നോളജി, ഫിഷ് ജനറ്റിക്‌സ് & ബ്രീഡിംഗ്, ഫിഷ് ബയോടെക്‌നോളജി, ഫിഷ് ബയോടെക്‌നോളജി, ഫിഷ് ബയോടെക്‌നോളജി ഫിഷരീസ് ഇക്കണോമിക്സ്, പോസ്റ്റ് ഹാർവെസ്റ്റ് ടെക്നോളജി എന്നീ മേഖലകളിൽ പ്രവർത്തിക്കുന്നു.
രശ്മി ബോബൻ
മലയാളം സിനിമകളിലും ടെലിവിഷൻ സീരിയലുകളിൽ അഭിനിയിക്കുന്ന പ്രശസ്തയായ അഭിനേത്രിയായാണ് രശ്മി ബോബൻ (ഇംഗ്ലീഷ്: Reshmi Boban). ടെലിവിഷൻ അവതാരകയായി തുടങ്ങിയ രശ്മി താമസിയാതെ ടെലി ഫിലിമുകളിലേക്ക് ചേക്കേറുകയായിരുന്നു. പ്രധാന സീരിയലുകൾ മനസുപറയുന്ന കാര്യങ്ങൾ, പാവക്കൂത്ത്, സ്വപ്നം എന്നിവയാണ്. വിനോദയാത്ര, അച്ചുവിന്റെ അമ്മ, രസതന്ത്രം തുടങ്ങി നിരവധി സിനിമകളിൽ അവർ അഭിനയിച്ചിട്ടുണ്ട്.
ബാല്യം
കണ്ണൂരിലാണ് രശ്മി ജനിച്ചത്. രശ്മി നമ്പ്യാർ എന്നായിരുന്നു ജനനനാമം, അച്ഛൻ വിജയാബാങ്ക് ഉദ്യോഗസ്ഥനായിരുന്നു. അദ്ദേഹത്തിന്റെ ജോലി തിരുവനന്തപുരത്തേക്ക് താമസം മാറിയപ്പോൾ മുതൽ വിദ്യാഭ്യാസം തിരുവനന്തപുരത്തായിരുന്നു. ചെറുപ്പത്തിലേ നാട്യകലകൾ അഭ്യസിച്ചിരുന്ന രശ്മി തിരുവാതി, മോഹിനിയാട്ടം തുടങ്ങിയ നൃത്തരൂപങ്ങൾ അവതരിപ്പിച്ചിരുന്നു.
കുടുംബം
ചലച്ചിത്ര സംവിധായകനും നടനുമായ ബോബൻ സാമുവലിനെയാണ് രശ്മി വിവാഹം ചെയ്തത്. പ്രേമവിവാഹമായിരുന്നു. പെയ്തൊഴിയാതെ എന്ന സിനിമയിലെ അസ്സോസിയേറ്റ് സംവിധായകനായിരുന്നു ബോബൻ സാമുവേൽ. നാലു മാസം പ്രണയം കൊണ്ടുനടന്ന ഇവർ കുടുംബത്തിന്റെ സഹായത്തോടെ ആറുമാസത്തിനു ശേഷം 2003 ൽ വിവാഹം കഴിച്ചു. ഇവർക്ക് രണ്ട് കുട്ടികൾ ഉണ്ട്. ഏഴാം ക്ലാസ് വിദ്യാർത്ഥിയായ ആകാശും മൂന്നാം ക്ലാസ് വിദ്യാർത്ഥിയായ നിതീഷും. സഹോദരൻ ലണ്ടനിൽ ജോലി ചെയ്യുന്നു.
ചലച്ചിത്രരേഖ
സൂര്യ ടി.വി. യിലെ അവതാരകയാണ് രശ്മി അദ്യം ദൃശ്യമാധ്യമങ്ങളിൽ പ്രത്യക്ഷപ്പെടുന്നത്. രശ്മിയുടെ അച്ഛന്റെ സുഹൃത്തുക്കൾ അക്കാലത്ത് സൂര്യ ടി.വി. യിൽ ജോലി ചെയ്തിരുന്നത് മുഖേനയാണ് ഈ അവസരങ്ങൾ രശ്മിക്ക് ലഭിക്കുന്നത്. അസൂയപ്പൂക്കൾ എന്ന എന്ന സീരിയലിലാണ് ആദ്യമായി അഭിനയിച്ചത്. മിലി എന്ന കഥാപാത്രത്തെയാണ് രശ്മി അവതരിപ്പിച്ചത്. പിന്നീട് 30 ഓളം ടെലി ഫിലിമുകളിലും സിനിമകളിലും സീരിയലുകളിലും സഹനടിയുടെ വേഷങ്ങൾ രശ്മി ചെയ്തു. ഇതിൽ പ്രശസ്തമായവ മനസ്സുപറയുന്ന കാര്യങ്ങൾ, ശ്രീ കൃഷ്ണ, പെയ്തൊഴിയാതെ, പാവക്കൂത്ത്, സ്വപ്നം, ഓട്ടോഗ്രാഫ്, ഹലോ കുട്ടിച്ചാത്തൻ, വേളാങ്കണ്ണി മാതാവ്, തുളസീദളം എന്നിവയാണ്. സിനിമയിൽ ആദ്യവേഷം സത്യൻ അന്തിക്കാട് സംവിധാനം ചെയ്ത മനസ്സിനക്കരെ ആയിരുന്നു.
ടിവി സീരിയലുകൾ
ടെലിവിഷൻ അവതരണങ്ങളുടെ പട്ടിക
ബാഹ്യകണ്ണികൾ
രശ്മി ബോബൻ
വർഗ്ഗം:ഇന്ത്യൻ ചലച്ചിത്ര നടിമാർ വർഗ്ഗം:മലയാളചലച്ചിത്രനടിമാർ വർഗ്ഗം:ഹിന്ദി ചലച്ചിത്രനടിമാർ
വെള്ളച്ചേര്
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ വർഗ്ഗം:വംശനാശം നേരിടുന്ന വൃക്ഷങ്ങൾ
ലൂസി ലർക്കോം
ലൂസി ലർക്കോം (ജീവിതകാലം മാർച്ച് 5, 1824 – ഏപ്രിൽ 17, 1893) ഒരു അമേരിക്കൻ കവയിത്രിയും ഗ്രന്ഥകാരിയുമായിരുന്നു.
ആദ്യകാലജീവിതം
ലൂസി ലർകോം 1824 ൽ മസ്സാചുസെറ്റ്സിലെ, ബേവർലിയിൽ മാതാപിതാക്കളുടെ പത്ത് കുട്ടികളിൽ ഒമ്പതാമത്തെയാളായി ജനിച്ചു.
കൃതികൾ
വർഗ്ഗം:അമേരിക്കൻ കവയിത്രികൾ
ഓഫ് ദ വാൾ
ഈ ആൽബത്തിനു വേണ്ടി ജാക്സൺ ക്വിന്സീ ജോൺസ്, പോൾ മക്കാർട്ട്നി, സ്റ്റിവി വണ്ടർ ,റോഡ് ടെമ്പൊർറ്റ് എന്നീ കലാകാരന്മാരോടു സഹകരിച്ചു. ആദ്യമായി ഗ്രാമി നേടിയ ഡോണ്ട് സ്റ്റോപ് ടിൽ യു ഗെറ്റ് ഇനഫ് എന്ന ഗാനമടക്കം മൂന്നു ഗാനങ്ങൾ രചിച്ചത് ജാക്സൺ ആയിരുന്നു.ഈ ആൽബം ഗായകൻ എന്ന നിലയിൽ ജാക്സണു വളരയധികം അഭിനന്ദനങ്ങൾ നേടികൊടുത്തു.
ബിൽബോഡ് ടോപ് 100 ലെ ആദ്യ പത്തിൽ നാല് ഗാനങ്ങൾ (രണ്ട് നമ്പർ വൺ അടക്കം) ആദ്യമായി വരുന്നത് ഓഫ് ദ വാളിൽ നിന്നാണ്. ലോകമെമ്പാടുമായി 2 കോടിയിലേറെ കോപ്പികൾ വിറ്റഴിച്ച ഈ ആൽബം ഏറ്റവും കൂടുതൽ വിൽക്കപ്പെട്ട ആൽബങ്ങളിൽ ഒന്നാണ്   .കൂടാതെ എക്കാലത്തെയും മികച്ച ആൽബങ്ങളിൽ ഒന്നായി ഗ്രാമി ഹാൾ ഓഫ് ഫെയ്മിൽ ചേർക്കപെടുകയും റോളിംഗ് സ്റ്റോൺ മാഗസിൻ അടക്കം വിവിധ മാഗസിനുകൾ തങ്ങളുടെ എക്കാലത്തെയും മികച്ച ആൽബങ്ങളുടെ പട്ടികയിൽ ഉൾപ്പെടുത്തിയിട്ടുണ്ട്.
അവലംബങ്ങൾ
വർഗ്ഗം:സംഗീത ആൽബങ്ങൾ വർഗ്ഗം:മൈക്കൽ ജാക്സൺ
പൊട്ടംകിൻ കലാപം
റഷ്യൻ നാവികസേനാക്കപ്പലായ പൊട്ടംകിനിൽ 1905 ജൂൺ 14നു നാവികർ തുടങ്ങിവച്ച ലഹളയെയാണു പൊട്ടംകിൻ കലാപം എന്നു വിവക്ഷിയ്ക്കുന്നത്. 1903 ൽ കമ്മീഷൻ ചെയ്യപ്പെട്ട ഈ കപ്പലിൽ എണ്ണൂറോളം നാവികർ സേവനത്തിലേർപ്പെട്ടിരുന്നു.നാവികർക്കു നൽകപ്പെട്ട പഴകിയ ആഹാരത്തെച്ചൊല്ലി ഉയർന്ന അധികാരികളുമായി ഉണ്ടായ കലഹം പിന്നീട് ഏതാനും നാവികരുടെ മരണത്തിനിടയാക്കുകയും ചെയ്തു. ഗില്ല്യാറോവ്സ്കി, യെവ്ജനി ഗോല്യാക്കോവ് തുടങ്ങി എട്ടോളം പേർ ഈ സംഭവത്തിൽ കൊല്ലപ്പെട്ടു. . 1917 ലെ റഷ്യൻ വിപ്ലവത്തിനു നാന്ദികുറിയ്ക്കുന്നതിൽ ഈ സംഭവം പ്രധാനമായിത്തീർന്നിട്ടുണ്ട്.
ഈ സംഭവത്തെ ആധാരമാക്കി റഷ്യൻ ചലച്ചിത്രസംവിധായകനായ സെർജി ഐസൻസ്റ്റീൻ 'ബാറ്റിൽഷിപ്പ് പോട്ടംകിൻ' (1925) എന്ന ഒരു നിശ്ശബ്ദച്ചിത്രം സംവിധാനം ചെയ്തിട്ടുണ്ട്.
പുറംകണ്ണികൾ
വർഗ്ഗം:കലാപങ്ങൾ
തൊഷാപ്രഭ കലിത
ആസാമീസ് ഭാഷയിലെ ഒരു വിവർത്തകയും കവിയും ബാല സാഹിത്യകാരിയുമാണ് തൊഷാപ്രഭ കലിത(1938). കേന്ദ്ര സാഹിത്യ അക്കാദമിയുടെ ബാലസാഹിത്യരംഗത്തെ സമഗ്രസംഭാവനയ്ക്കുള്ള പുരസ്കാരം നേടിയിട്ടുണ്ട്.
കുഞ്ഞായിൻ മുസ്ല്യാർ
കുഞ്ഞായിൻ മുസ്ലിയാർ(യഥാർത്ഥ പേര് കുഞ്ഞു മാഹിൻ മുസല്യാർ ). മാപ്പിള കവി, ഹാസ്യസാമ്രാട്ട്. പതിനെട്ടാം നൂറ്റാണ്ടിൽ തലശ്ശേരിയിൽ ജനിച്ച അറിയപ്പെട്ട മതപണ്ഡിതനും, ഖാദിരിയ്യ സൂഫി തലവനും, സാമൂഹ്യ പരിഷ്കർത്താവും കൂടിയായിരുന്നു കുഞ്ഞായിൻ മുസ്ലിയാർ. ജീവിതത്തിൽ ഹാസ്യവും രചനയിൽ തത്ത്വചിന്തകളും ഉൾചേർക്കാൻ അദ്ദേഹത്തിന് സാധിച്ചിരുന്നു.
സാമൂതിരി രാജാവിന്റെ കൊട്ടാരം വിദൂഷകനായ മങ്ങാട്ടച്ചന്റെ സന്തത സഹചാരിയായിരുന്നു കുഞ്ഞായിൻ മുസ്ലിയാർ. തുർക്കിയിലെ സരസ സൂഫി പണ്ഡിതൻ നസ്രുദ്ദീൻ ഹോജ യുമായാണ് കുഞ്ഞായിൻ മുസ്ലിയാരെ ചരിത്രകാരന്മാർ  താരതമ്യപ്പെടുത്തുന്നത്
ജീവിതരേഖ
തലശ്ശേരിയിലെ സൈദാർ പള്ളിക്കടുത്ത് ചന്ദനംകണ്ടി തറവാട്ടിൽ മക്കറയിൽ വീട്ടിൽ ജനിച്ചു. എ.ഡി.1700 നടുത്താണ് ജനനമെന്ന് അദ്ദേഹത്തിന്റെ രചനകളിൽ നിന്നും അനുമാനിക്കുന്നു. തലശ്ശേരി വലിയ ജുമാഅത്ത് പള്ളിദർസിൽ നിന്ന് പ്രഥമിക വിദ്യാഭ്യാസം നേടി. അക്കാലത്തെ മുസ്ലിം വിദ്യാഭ്യാസ ആസ്ഥാനമായിരുന്ന പൊന്നാനിയിൽ ആയിരുന്നു ഉപരിപഠനം. പൊന്നാനിയില് അന്നത്തെ മഖ്ദൂമായിരുന്ന നൂറുദ്ദീന്,അബ്ദുസ്സലാം മഖ്ദൂം എന്നവരുടെ അടുത്ത് നിന്ന് ഫിഖ്ഹീ വിജ്ഞാനം നേടി. ചെറുപ്പത്തിൽ തന്നെ അദ്ദേഹത്തിന്റെ കുസൃതികളും വിനോദങ്ങളും നർമരസം തുളുമ്പുന്ന വർത്തമാനങ്ങളും സഹപാഠികളെ ചിരിപ്പിക്കുകയും ചിന്തിപ്പിക്കുകയും ചെയ്തിരുന്നു. കഥാപാത്രമായി മാത്രം പ്രേക്ഷകർക്ക് തോന്നുമാറ് കുഞ്ഞായിൻ മുസ്ലിയാരുടെയും മങ്ങാട്ടച്ചന്റെയും പേരിൽ കഥകളായും പിന്നീട് ധാരാളം ഹാസ്യവർത്തമാനങ്ങൾ പ്രചരിച്ചിട്ടുണ്ട്.
രചനകൾ
കുഞ്ഞായിൻ മുസ്ലിയാർ പൊന്നാനിയിലുള്ള പഠന സമയത്തിനു ശേഷമാണ് പ്രസിദ്ധമായ കപ്പപ്പാട്ടിന്റെ പശ്ചാത്തലമൊരുങ്ങുന്നത്. അതിന്റെ പശ്ചാത്തലം ഇങ്ങനെ വിവരിക്കുന്നുണ്ട്. മുസ്ലിയാർ പൊന്നാനിയിൽ പഠിക്കുന്ന സമയത്ത് ഗുരുവായ നൂറുദ്ദീൻ മഖ്ദൂമിന്റെ വീട്ടിൽ നിന്നും ഭക്ഷണം കഴിക്കാറുണ്ടായിരുന്നു. ഒരിക്കൽ മഖ്ദൂമിന്റെ ഭാര്യ മുസ്ലിയാരോട് ഉറങ്ങുന്നതിന് മുമ്പ് എന്താണ് ചൊല്ലേണ്ടതെന്ന് ചോദിച്ചു. രസികനായ കുഞ്ഞായിൽ ഏലാമാലെ എന്ന് ചൊല്ലുവാൻ പറഞ്ഞു. ഇതു ചൊല്ലുന്നതായി കേട്ട ദിവസം മഖ്ദും അന്വേഷിച്ചപ്പോഴാണ് കുഞ്ഞായിൻ പറ്റിച്ചതാണെന്ന് മനസ്സിലായത്. ഇതിന് ശേഷം കുഞ്ഞായനെ കണ്ടപ്പോൾ മഖ്ദും ചോദിച്ചു നീ മനുഷ്യനെ കപ്പലാക്കുകയാണോ എന്ന്. ഈ സംഭവത്തിന് ശേഷമാണ് കുഞ്ഞായിൻ മുസ്ലിയാർ മനുഷ്യനെ പായക്കപ്പലിനോടുപമിച്ച് തത്ത്വജ്ഞാന പരമായ കപ്പപ്പാട്ട് എന്ന ഖണ്ഡകാവ്യം രചിക്കുന്നത്. ആദ്യകൃതി നൂൽ മദ്ഹ് എന്ന ഭക്തിഗാനം ആണ്. ഹിജ്‌റ 1151 ൽ എഴിതിയതാണിത്. തമിഴ് കലർന്ന പ്രാചീന ഭാഷാശൈലിയിലുള്ള ഈ കൃതിയിൽ 15 ഇശലുകളുള്ള 666 വരികളുണ്ട്. പ്രവാചകൻ മുഹമ്മദ് നബി (സ) യോടുള്ള അതിരറ്റ സ്‌നേഹത്തിന്റ പ്രകാശനവും പുകഴ്തലുമാണിതിലെ ഇതിവൃത്തം.മൂന്നാമത്തെ രചനയായ നൂല്മാല സൂഫി ഗുരു ശൈഖ് മുഹ്യുദ്ദീന് ജീലാനിയുടെ അപദാനങ്ങള് വാഴ്ത്തുന്ന കൃതിയാണ്. മുയ്ഹുദ്ദീന് മാല ക്ക് ശേഷമുള്ള മുഹ്യുദ്ദീൻ ഭക്തി കാവ്യമാണ് 15 രീതികളിലായി     666 ഈരടികളുള്ള നൂല് മദ്ഹ്. മാപ്പിളകവി എന്നതോടൊപ്പം മതപണ്ഡിതനും പരിഷ്‌കർത്താവുമായിരുന്ന കുഞ്ഞായിൻ മുസ്ലിയാർ മുസ്ലിംകൾക്കിടയിൽ പ്രചാരത്തിലുണ്ടായിരുന്ന ചടങ്ങുനിൽക്കൽ പോലുള്ള ആചാരത്തെ ശക്തമായി എതിർത്തു.
മുസ്ലിയാരുടെ പേരിലെ കൃതികൾ
തലശ്ശേരിയിൽ വെച്ച് അന്തരിച്ച കുഞ്ഞായിൻ മുസ്ലിയാരെ തലശ്ശേരിയിലെ പഴയ ജുമുഅത്ത് പള്ളിയിൽ സംസ്‌കരിച്ചു.
ഒ. കോരൻ
ജീവിതരേഖ
അദ്ധ്യാപകനായിരുന്ന ഒ. കോരൻ കർഷകരെ സംഘടിപ്പിച്ചാണ് പൊതു രംഗത്തെത്തിയത്. മലബാർ കിസാൻ പഞ്ചായത്തിന്റെ വൈസ് പ്രസിഡന്റും മലബാർ ഹരിജൻ സമാജത്തിന്റെ പ്രസിഡന്റുമായിരുന്നു. ഹരിജനോദ്ധാരണ പ്രവർത്തനങ്ങളിൽ സജീവമായിരുന്ന അദ്ദേഹം പി.എസ്.പി യുടെയും പിന്നീട് എസ്.എസ്.പി യുടെയും ജോയിന്റ് സെക്രട്ടറിയായിരുന്നു. 1960 ൽ നീലേശ്വരത്തു നിന്നും 1967 ൽ കുഴൽമന്ദത്തു നിന്നും എസ്.എസ്.പി സ്ഥാനാർത്ഥിയായി തെരഞ്ഞെടുക്കപ്പെട്ടു. പിന്നീട് ജനതാ പാർട്ടിയിൽ ചേർന്ന അദ്ദേഹം അതിന്റെ സംസ്ഥാന കമ്മിറ്റി അംഗമായും അതിന്റെ കർഷക വിഭാഗമായ കർഷക ജനതയുടെ പ്രസി‍ഡന്റായും പ്രവർത്തിച്ചു.
കുഞ്ഞായിൻ മുസ്ല്യാർ
കുറിപ്പുകൾ
കപ്പപ്പാട്ടിനെ (കപ്പൽ പാട്ട്) നെ പറ്റി പാശ്ചാത്യപണ്ഡിതനും ദ്രാവിഡ ഭാഷാ ഗവേഷകനുമായ '''എ.സി. ബർണൽ '''രേഖപ്പെടുത്തിയിട്ടുണ്ട്. ""The Kappalpattu or ship song is one much if favour and deservely so.."" (Specimence of south indian Dialects) എന്ന് രേഖപ്പെടുത്തിയതായി കാണാം.
ഒ. കോരൻ
അവലംബം
വർഗ്ഗം:1919-ൽ ജനിച്ചവർ വർഗ്ഗം:1981-ൽ മരിച്ചവർ വർഗ്ഗം:മരിച്ച വർഷം അറിയാത്ത ജീവചരിത്രലേഖനങ്ങൾ വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ വർഗ്ഗം:കേരളത്തിലെ പ്രജാ സോഷ്യലിസ്റ്റ് പാർട്ടി പ്രവർത്തകർ വർഗ്ഗം:കേരളത്തിലെ സംയുക്ത സോഷ്യലിസ്റ്റ് പാർട്ടി പ്രവർത്തകർ വർഗ്ഗം:രണ്ടാം കേരള നിയമസഭാംഗങ്ങൾ വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ വർഗ്ഗം:മൂന്നാം കേരള നിയമസഭയിലെ മന്ത്രിമാർ വർഗ്ഗം:കേരളത്തിലെ കൃഷിവകുപ്പ് മന്ത്രിമാർ വർഗ്ഗം:കേരളത്തിലെ ജലവിഭവവകുപ്പ് മന്ത്രിമാർ
കുഞ്ഞായിൻ മുസ്ല്യാർ
അവലംബം
വർഗ്ഗം:അറബിമലയാളസാഹിത്യം വർഗ്ഗം:സൂഫികൾ
സെൻട്രൽ എവിയൻ റിസർച്ച് ഇൻസ്റ്റിറ്റ്യൂട്ട്
ഇന്ത്യൻ കൗൺസിൽ ഓഫ് അഗ്രികൾച്ചറൽ റിസർച്ചിന്റെ കീഴിലുള്ള ഒരു ഗവേഷണസ്ഥാപനമാണ് സെൻട്രൽ എവിയൻ റിസർച്ച് ഇൻസ്റ്റിറ്റ്യൂട്ട് ഓഫ് ഇന്ത്യ (CARI). ഉത്തർപ്രദേശ് സംസ്ഥാനത്തെ ബറേലി യുള്ള ഇസ്രത്‍നഗറിലാണ് ഇതിന്റെ ആസ്ഥാനം. ഇന്ത്യൻ പൗൾട്രിവ്യവസായത്തിന്റെ പുരോഗതിക്കായി പക്ഷികളുടെ ജനിതകശാസ്ത്രം, ബ്രീഡിംഗ്, പോഷകാഹാരം, ഫീഡിംഗം സാങ്കേതികവിദ്യ, ഏവിയൻ ഫിസിയോളജി, പുനരുൽപാദനം എന്നിവ ഉൾപ്പെടെയുള്ള മേഖലകളിൽ ഇവിടെ ഗവേഷണം നടക്കുന്നു.
1979 ൽ സ്ഥാപിതമായ ഈ സ്ഥാപനം, ഭരണാധികാരം ഇന്ത്യൻ കൗൺസിൽ ഓഫ് അഗ്രികൾച്ചറൽ റിസർച്ചിന്റെ കീഴിലാണ് നിലനിൽക്കുന്നത്.
ബി. മാധവൻ നായർ
കേരളത്തിലെ ഒരു സോഷ്യലിസ്റ്റ് പ്രവർത്തകനും മുൻ നിയമസഭാംഗവുമായിരുന്നു '''ബി. മാധവൻ നായർ'''. തിരുവനന്തപുരം-1 നിയമസഭാമണ്ഡലത്തിൽ നിന്നും എസ്.എസ്.പി. സ്ഥാനാർഥിയായി വിജയിച്ചാണ് ഇദ്ദേഹം മൂന്നാം കേരളനിയമസഭയിൽ അംഗമായത്. ജി. ബാലകൃഷ്ണപിള്ള, കെ. കമലാക്ഷിയമ്മ ദമ്പതികളുടെ മകനായി 1933 ഫെബ്രുവരിയിൽ തിരുവനന്തപുരത്ത് ജനിച്ചു. പി. വത്സലാദേവിയായിരുന്നു ഭാര്യ, ഇവർക്ക് ഒരു മകനും മൂന്ന് പെണ്മക്കളുമാണുണ്ടായിരുന്നത്.